title: 2012/154/ΕΕ: Σύσταση της Επιτροπής, της 15ης Μαρτίου 2012 , σχετικά με τον έλεγχο της παρουσίας αλκαλοειδών ερυσιβώδους όλυρας σε ζωοτροφές και τρόφιμα  Κείμενο που παρουσιάζει ενδιαφέρον για τον ΕΟΧ

text:
               16.3.2012

               EL

               Επίσημη Εφημερίδα της Ευρωπαϊκής Ένωσης

               L 77/20

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 15ης Μαρτίου 2012
   σχετικά με τον έλεγχο της παρουσίας αλκαλοειδών ερυσιβώδους όλυρας σε ζωοτροφές και τρόφιμα
   (Κείμενο που παρουσιάζει ενδιαφέρον για τον ΕΟΧ)
   (2012/154/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (1), προβλέπει ότι απαγορεύεται η χρήση προϊόντων που προορίζονται για ζωοτροφές τα οποία περιέχουν επίπεδα ανεπιθύμητων ουσιών που υπερβαίνουν τα ελάχιστα επίπεδα που καθορίζονται στο παράρτημα I της εν λόγω οδηγίας.

               (2)

               Η ανώτατη περιεκτικότητα 1 000 mg/kg σε σκληρώτια ερυσιβώδους όλυρας (Claviceps purpurea) έχει θεσπιστεί για ζωοτροφές που περιέχουν μη αλεσμένους κόκκους σιτηρών.

               (3)

               Στις 19 Απριλίου 2005 η επιστημονική ομάδα για τους επιμολυντές της τροφικής αλυσίδας, της Ευρωπαϊκής Αρχής Ασφάλειας των Τροφίμων (ΕΑΑΤ), γνωμοδότησε, κατόπιν αιτήματος της Επιτροπής, σχετικά με την ερυσιβώδη όλυρα ως ανεπιθύμητη ουσία στις ζωοτροφές. (2)

               (4)

               O όρος ερυσιβώδης όλυρα αναφέρεται στις δομές που αναπτύσσονται από τους μύκητες του γένους Claviceps αντί των κόκκων στους στάχυς των σιτηρών ή των αγρωστωδών στις οποίες είναι ορατές ως μεγάλα σκουρόχρωμα σκληρώτια. Τα εν λόγω σκληρώτια περιέχουν διάφορα είδη αλκαλοειδών, εκ των οποίων τα πλέον χαρακτηριστικά είναι η εργομετρίνη, η εργοταμίνη, η εργοσίνη, η εργοκριστίνη, η εργοκρυπτίνη και η εργοκορνίνη καθώς και τα παράγωγά τους. Η ποσότητα και τα είδη των αλκαλοειδών διαφέρουν μεταξύ των στελεχών των μυκήτων, ανάλογα με το φυτό-ξενιστή και τη γεωγραφική περιοχή.

               (5)

               Προς το παρόν, δεν είναι γνωστός ο βαθμός διακύμανσης του είδους των περιεχόμενων αλκαλοειδών ερυσιβώδους όλυρας σε σχέση με τα είδη μυκήτων, τη γεωγραφική κατανομή καθώς και το φυτό-ξενιστή (π.χ., τα είδη αλκαλοειδών στην ερυσιβώδη όλυρα της σίκαλης είναι διαφορετικά από αυτά της ερυσίβης των άλλων αγρωστωδών). Για την επισήμανση όλων των παραγόντων στους οποίους οφείλεται η διακύμανση των ειδών των αλκαλοειδών ερυσιβώδους όλυρας στα επιμέρους είδη φυτών χρειάζονται περισσότερα στοιχεία.

               (6)

               Ο φυσικός προσδιορισμός του ποσοστού μόλυνσης των σιτηρών από την ερυσιβώδη όλυρα είναι συχνά ανεπαρκής, επειδή το μέγεθος και το βάρος των σκληρωτίων μπορεί να διαφέρει σημαντικά. Επιπλέον, αυτός ο φυσικός προσδιορισμός δεν είναι δυνατός σε μεταποιημένες ζωοτροφές και τρόφιμα. Συνεπώς, υποβλήθηκε πρόταση να προβλέπεται, εκτός από τον έλεγχο με φυσικές μεθόδους, και η δυνατότητα ελέγχου με χημική ανάλυση των δυνητικά μολυσμένων ζωοτροφών και τροφίμων, δεδομένου ότι υπάρχουν διάφορες χρωματογραφικές μέθοδοι για την ανίχνευση αλκαλοειδών ερυσιβώδους όλυρας στις ζωοοτροφές και τα τρόφιμα. Οι μέθοδοι, ωστόσο, περιορίζονται σε επιλεγμένο αριθμό των αλκαλοειδών της ερυσιβώδους όλυρας.

               (7)

               Είναι αναγκαίο να συγκεντρωθούν περισσότερα στοιχεία σχετικά με την παρουσία αυτών των αλκαλοειδών της ερυσιβώδους όλυρας, όχι μόνον σε μη αλεσμένους κόκκους σιτηρών αλλά επίσης σε προϊόντα σιτηρών και σύνθετων ζωοτροφών και τροφίμων καθώς και να συγκεντρωθούν αξιόπιστα στοιχεία σχετικά με τα σχήματα περιεκτικότητας των ζωοτροφών και των τροφίμων σε αλκαλοειδή της ερυσιβώδους όλυρας και να συσχετιστεί η παρουσία αλκαλοειδών ερυσιβώδους όλυρας με την ποσότητα των υφιστάμενων σκληρωτίων. Αυτή η παρακολούθηση είναι σκόπιμο να επικεντρωθεί στην παρουσία των έξι κυριότερων αλκαλοειδών της ερυσιβώδους όλυρας, δηλαδή στην εργομετρίνη, εργοταμίνη, εργοσίνη, εργοκριστίνη, εργοκρυπτίνη και εργοκορνίνη καθώς και τα ινινο-παράγωγά τους,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη με την ενεργό συμμετοχή των επιχειρήσεων ζωοτροφών και τροφίμων ελέγχουν την παρουσία αλκαλοειδών της ερυσιβώδους όλυρας στα σιτηρά και στα προϊόντα σιτηρών που προορίζονται για κατανάλωση από τον άνθρωπο ή προορίζονται για τη διατροφή των ζώων, σε βοσκότοπους και χορτονομές για τη διατροφή των ζώων και στις σύνθετες ζωοτροφές και τρόφιμα.

               2.

               Τα κράτη μέλη αναλύουν τα δείγματα όσον αφορά τουλάχιστον τα ακόλουθα αλκαλοειδή της ερυσιβώδους όλυρας:

                           —

                           εργοκριστίνη/εργοκριστινίνη·

                           —

                           εργοταμίνη/εργοταμινίνη·

                           —

                           εργοκρυπτίνη/εργοκρυπτινίνη·

                           —

                           εργομετρίνη/εργομετρινίνη·

                           —

                           εργοσίνη/εργοσινίνη·

                           —

                           εργοκορνίνη/εργοκορνίνη.

               3.

               Τα κράτη μέλη καθορίζουν, όταν είναι δυνατόν, ταυτόχρονα το περιεχόμενο σκληρωτίων στο δείγμα προκειμένου να είναι σε θέση να βελτιωθούν οι γνώσεις όσον αφορά τη σχέση μεταξύ του περιεχομένου των σκληρωτίων και των επιπέδων των επιμέρους αλκαλοειδών ερυσιβώδους όλυρας.

               4.

               Τα αναλυτικά αποτελέσματα παρέχονται σε τακτική βάση στην EFSA για τη συγκέντρωσή τους σε βάση δεδομένων.

      Βρυξέλλες, 15 Μαρτίου 2012.

            Για την Επιτροπή

         John DALLI

            Μέλος της Επιτροπής

      (1)  ΕΕ L 140 της 30.5.2002, σ. 10.

      (2)  Γνώμη της επιστημονικής ομάδας για τους επιμολυντές της τροφικής αλυσίδας κατόπιν αιτήματος της Ευρωπαϊκής Επιτροπής σχετικά με την ερυσιβώδη όλυρα ως ανεπιθύμητη ουσία στις ζωοτροφές. The EFSA Journal (2005) 225, 1- 27. http://www.efsa.europa.eu/en/scdocs/doc/contam_op_ej225_ergot_en1.pdf


title: 2004/645/ΕΚ: Σύσταση της Επιτροπής, της 16ης Σεπτεμβρίου 2004, για την εφαρμογή του μνημονίου συμφωνίας μεταξύ της Ευρωπαϊκής Κοινότητας και της Εθνικής Διοίκησης Τουρισμού της Λαϊκής Δημοκρατίας της Κίνας σχετικά με τις θεωρήσεις και τα συναφή ζητήματα που αφορούν ομάδες τουριστών της Λαϊκής Δημοκρατίας της Κίνας (ΚΕΠ), από τις προξενικές υπηρεσίες των κρατών μελών [κοινοποιηθείσα υπό τον αριθμό Ε(2004) 2886]

text:
               21.9.2004

               EL

               Επίσημη Εφημερίδα της Ευρωπαϊκής Ένωσης

               L 296/23

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 16ης Σεπτεμβρίου 2004
   για την εφαρμογή του μνημονίου συμφωνίας μεταξύ της Ευρωπαϊκής Κοινότητας και της Εθνικής Διοίκησης Τουρισμού της Λαϊκής Δημοκρατίας της Κίνας σχετικά με τις θεωρήσεις και τα συναφή ζητήματα που αφορούν ομάδες τουριστών της Λαϊκής Δημοκρατίας της Κίνας (ΚΕΠ), από τις προξενικές υπηρεσίες των κρατών μελών
   [κοινοποιηθείσα υπό τον αριθμό Ε(2004) 2886]
   (2004/645/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:

               (1)

               Το μνημόνιο συμφωνίας μεταξύ της Ευρωπαϊκής Κοινότητας και της Εθνικής Διοίκησης Τουρισμού της Λαϊκής Δημοκρατίας της Κίνας σχετικά με τις θεωρήσεις και τα συναφή ζητήματα που αφορούν ομάδες τουριστών της Λαϊκής Δημοκρατίας της Κίνας (1) (ΛΔΚ) προβλέπει ειδική διαδικασία εφαρμογής, που αποκλίνει από τους συνήθεις κανόνες σχετικά με τις θεωρήσεις που ισχύουν βάσει της κοινής προξενικής εγκυκλίου (ΚΠΕ), για τη διευκόλυνση της έκδοσης βραχυπρόθεσμων θεωρήσεων σε ομάδες κινέζων πολιτών που επιθυμούν να ταξιδεύσουν στο έδαφος της Κοινότητας. Το μνημόνιο συμφωνίας (ΜΣΚΕΠ) ετέθη σε ισχύ την 1η Μαΐου 2004.

               (2)

               Για να εξασφαλιστεί υψηλό επίπεδο ασφάλειας, ιδίως όσον αφορά την πρόληψη της παράνομης μετανάστευσης και για να αποφευχθεί οιοσδήποτε κίνδυνος άγρας θεωρήσεων («visa shopping») μεταξύ των προξενικών υπηρεσιών των κρατών μελών στη ΛΔΚ, ενδείκνυται η εναρμονισμένη εφαρμογή του ΜΣΚΕΠ από όλα τα κράτη μέλη και, συνεπώς, είναι απαραίτητο να θεσπιστούν κοινές διαδικασίες εφαρμογής για τις προξενικές υπηρεσίες των κρατών μελών στη ΛΔΚ.

               (3)

               Οι κοινές διαδικασίες βασίζονται στις διατάξεις που περιλαμβάνονται στο ΜΣΚΕΠ, το οποίο θεσπίζει μια εναρμονισμένη προσέγγιση που καλύπτει τα διάφορα θέματα από τη διαδικασία εφαρμογής της θεώρησης έως την απόσυρση της διαπίστευσης σε περίπτωση καταστρατήγησης των κανονισμών Ευρωπαϊκής Ένωσης ή/και Κίνας.

               (4)

               Οι βασικοί κανόνες για την υποβολή αιτήσεων θεώρησης που περιγράφονται στην ΚΠΕ, και ιδιαίτερα οι κανόνες που συνδέονται με τις τοπικές προξενικές υπηρεσίες έχουν χρησιμοποιηθεί, όπου αυτό αρμόζει, ως αναφορά για τον καθορισμό των κοινών διαδικασιών.

               (5)

               Εντός του πλαισίου αυτού τα κράτη μέλη πρέπει να ακολουθούν κοινή προσέγγιση για τη διαπίστευση των ταξιδιωτικών γραφείων που ορίζονται στην ΚΠΕ και την κατάρτιση του καταλόγου των συνοδών που έχουν οριστεί από τα κινεζικά ταξιδιωτικά γραφεία.

               (6)

               Τα κράτη μέλη πρέπει να εφαρμόζουν κοινά εναρμονισμένες κυρώσεις σε περίπτωση παραβίασης των κοινοτικών κανόνων από διαπιστευμένα κινεζικά πρακτορεία ταξιδίων, σύμφωνα με τους κανόνες της ΚΠΕ περί αιτήσεων για τη χορήγηση θεώρησης η επεξεργασία των οποίων γίνεται από ιδιωτικές διοικητικές υπηρεσίες, από τοπικά ταξιδιωτικά γραφεία και από ταξιδιωτικούς πράκτορες οργανωμένων ταξιδιών.

               (7)

               Τα κράτη μέλη πρέπει να εφαρμόζουν κοινό κατάλογο εγγράφων όσον αφορά τα απαιτούμενα δικαιολογητικά και στοιχεία για την υποβολή αίτησης χορήγησης θεώρησης, διευκρινίζοντας, όπου αυτό είναι απαραίτητο, το περιεχόμενο των απαιτούμενων εγγράφων. Είναι δυνατόν να ζητούνται πρόσθετα στοιχεία, με βάση την εξακρίβωση, κατά περίπτωση, κάθε μεμονωμένης αίτησης για χορήγηση θεώρησης.

               (8)

               Τα κράτη μέλη που εμπλέκονται στην εφαρμογή του ΜΣΚΕΠ ενισχύσουν τη συνεργασία τους στην ΚΠΕ και αναπτύσσουν μηχανισμούς ανταλλαγής πληροφοριών όσον αφορά παρατυπίες και λοιπές ενδείξεις ύποπτης συμπεριφοράς από διορισμένους συνοδούς ή από διαπιστευμένα ταξιδιωτικά πρακτορεία και διευκολύνουν την επεξεργασία των στοιχείων.

               (9)

               Η Επιτροπή εκπροσωπεί την Κοινότητα στην επιτροπή ΚΕΠ που συστάθηκε βάσει του ΜΣΚΕΠ και διαβιβάζει συναφείς πληροφορίες σχετικά με την εφαρμογή του ΜΣΚΕΠ στις κινεζικές αρχές [Εθνική Κινεζική Διοίκηση Τουρισμού (ΕΔΤΚ)]. Συνεπώς, τα κράτη μέλη πρέπει να συνδέσουν την Επιτροπή, ως εκπρόσωπο της Ευρωπαϊκής Κοινότητας στην επιτροπή ΚΕΠ, με τον τοπικό μηχανισμό συνεργασίας για την εξασφάλιση τακτικής και συνεχούς ενημέρωσης σχετικά με την εφαρμογή του ΜΣΚΕΠ.

               (10)

               Τα κράτη μέλη που δεν συμμετέχουν στο ΜΣΚΕΠ αλλά έχουν συνάψει παρόμοιες διμερείς συμφωνίες με την ΚΠΕ πρέπει επίσης να είναι σε θέση να συμμετέχουν στον τοπικό μηχανισμό συνεργασίας. Η Νορβηγία και η Ισλανδία πρέπει επίσης να προσκληθούν να λάβουν μέρος στον τοπικό μηχανισμό προξενικής συνεργασίας μόλις υπογράψουν παρόμοιες διμερείς συμφωνίες με την ΚΠΕ,

         ΣΥΝΙΣΤΑ:
   Για να διευκολυνθεί η αποτελεσματική εφαρμογή του ΜΣΚΕΠ, πρέπει να εφαρμοστούν οι ακόλουθες κοινές διαδικασίες εφαρμογής από τα κράτη μέλη:

               1.

               Οι προξενικές υπηρεσίες των κρατών μελών στη ΛΔΚ εκδίδουν πιστοποιητικό διαπίστευσης για κάθε εξουσιοδοτημένο ταξιδιωτικό γραφείο. Αυτά τα πιστοποιητικά διαπίστευσης πρέπει να είναι πανομοιότυπα και να αναφέρουν μεταξύ άλλων τον αύξοντα αριθμό, τον αριθμό επαγγελματικής άδειας, την επωνυμία και άλλα συναφή στοιχεία του ταξιδιωτικού γραφείου. Η ισχύς του πιστοποιητικού δεν πρέπει να υπερβαίνει το ένα έτος.
               Τα πιστοποιητικά διαπίστευσης που εκδίδονται από ένα κράτος μέλος αναγνωρίζονται από τα υπόλοιπα κράτη μέλη.
               Όταν το εξουσιοδοτημένο ταξιδιωτικό γραφείο παρουσιάζεται για πρώτη φορά στην προξενική υπηρεσία ενός κράτους μέλους, η προξενική υπηρεσία καταγράφει την ημερομηνία και ώρα κατά την οποία παρουσιάστηκε ο εκπρόσωπός του και διαβιβάζει στην Επιτροπή κάθε συναφή πληροφορία. Αυτή η προξενική υπηρεσία εκδίδει το πιστοποιητικό διαπίστευσης εφόσον η Επιτροπή επιβεβαιώσει ότι είναι η πρώτη προξενική υπηρεσία που προσεγγίζεται από το εξουσιοδοτημένο ταξιδιωτικό γραφείο.

               2.

               Κάθε συνοδός που διορίζεται από τα εξουσιοδοτημένα ταξιδιωτικά γραφεία λαμβάνει σήμα που φέρει τη φωτογραφία του/της και αναφέρει μεταξύ άλλων το όνομά του/της, την ημερομηνία γέννησης, τον αριθμό ταυτότητάς του, καθώς και το όνομα, τη διεύθυνση και τον αριθμό τηλεφώνου του εξουσιοδοτημένου ταξιδιωτικού γραφείου.
               Το σήμα έχει, γενικά, μέγιστη διάρκεια ισχύος ενός έτους, εκδίδεται από τις προξενικές υπηρεσίες των κρατών μελών στη ΛΔΚ και πρέπει να είναι πανομοιότυπο από άποψη μορφής.
               Η Επιτροπή, βάσει των στοιχείων που υποβάλει η ΛΔΚ και κατόπιν επιβεβαίωσης από τα κράτη μέλη, καταρτίζει κοινό κατάλογο των συνοδών που τον κοινοποιεί σε όλα τα κράτη μέλη. Η Επιτροπή ενημερώνει τον κοινό κατάλογο των συνοδών όταν της κοινοποιείται κάποια αλλαγή και γνωστοποιεί ακολούθως τις αλλαγές στις προξενικές υπηρεσίες όλων των κρατών μελών στη ΛΔΚ.

               3.

               Σε περίπτωση καταστρατήγησης των κανονισμών ΕΕ ή/και Κίνας, ιδίως σε περίπτωση διευκόλυνσης της παράνομης μετανάστευσης, μια προξενική υπηρεσία κράτους μέλους στη ΛΔΚ δύναται να αποσύρει τη διαπίστευση κινεζικού γραφείου ταξιδίων. Η απόσυρση που επιβάλλεται από προξενική υπηρεσία κράτους μέλους έχει άμεση ισχύ σε όλα τα κράτη μέλη. Για την εξασφάλιση της ομοιόμορφης εφαρμογής των κυρώσεων από όλα τα κράτη μέλη η προξενική υπηρεσία κοινοποιεί την απόσυρση στην Επιτροπή και στις υπόλοιπες προξενικές υπηρεσίες κρατών μελών στη ΛΔΚ. Όταν αυτό ενδείκνυται, η απόσυρση της διαπίστευσης είναι δυνατόν να επανεξεταστεί, σε περίπτωση που, για παράδειγμα, το εξουσιοδοτημένο ταξιδιωτικό γραφείο αποδείξει ότι η παραβίαση των κανόνων της Ευρωπαϊκής Ένωσης ή/και της Κίνας περιοριζόταν σε έναν εργαζόμενό του, που δεν εργάζεται πλέον για το εν λόγω γραφείο.
               Οι προξενικές υπηρεσίες των κρατών μελών στη ΛΔΚ δύνανται να απευθύνουν προειδοποιήσεις στα εξουσιοδοτημένα ταξιδιωτικά γραφεία σε περίπτωση που υποπτεύονται ότι το γραφείο εμπλέκεται σε παραβιάσεις μικρής κλίμακας. Η Επιτροπή και άλλα τοπικά προξενικά γραφεία κρατών μελών ενημερώνονται άμεσα.
               Η Επιτροπή ενημερώνει την ΕΔΤΚ σχετικά με οιαδήποτε απόσυρση και προειδοποίηση που απευθύνεται σε εξουσιοδοτημένα ταξιδιωτικά γραφεία.

               4.

               Τα κράτη μέλη ζητούν οι αιτήσεις για τη χορήγηση θεώρησης ΚΕΠ να συνοδεύονται από τα έγγραφα που περιλαμβάνονται στο παράρτημα της παρούσας σύστασης. Ενδεχομένως, τα κράτη μέλη ζητούν πρόσθετες πληροφορίες. Συγκεκριμένα, δύνανται να ζητήσουν από τον αιτούντα να υποβληθεί σε συνέντευξη, είτε αυτοπροσώπως είτε τηλεφωνικώς, ώστε να προσκομίσει αποδείξεις ότι διαθέτει επαρκή οικονομικά μέσα (τραπεζική δήλωση), έγγραφη βεβαίωση εργασιακής σχέσης ή τη γραπτή συγκατάθεση των γονέων του σε περίπτωση που πρόκειται για ανήλικο άτομο.

               5.

               Για τη διευκόλυνση της ομαλής εφαρμογής του ΜΣΚΕΠ, τα κράτη μέλη παράσχουν ειδική κατάρτιση στη ΛΔΚ στο προσωπικό των εξουσιοδοτημένων ταξιδιωτικών γραφείων που εμπλέκονται στην εφαρμογή του ΜΣΚΕΠ.

               6.

               Τα κράτη μέλη και η Επιτροπή συνεργάζονται στενά στη ΛΔΚ και συναντώνται σε τακτικά διαστήματα για να εξασφαλίσουν την τακτική και συνεχή διαβίβαση και επεξεργασία πληροφοριών, την ανταλλαγή εμπειριών σχετικά με τον εντοπισμό παρατυπιών ή άλλου είδους ύποπτης συμπεριφοράς των εξουσιοδοτημένων ταξιδιωτικών υπηρεσιών και την ανάπτυξη ορθών πρακτικών για την εφαρμογή στην πράξη της ΣΜΚΕΠ.

               7.

               Η σύσταση απευθύνεται στα κράτη μέλη που συμμετέχουν στη ΣΜΚΕΠ μεταξύ της ΕΚ και της ΛΔΚ.

      Βρυξέλλες, 16 Σεπτεμβρίου 2004.

            Για την Επιτροπή

         António VITORINO

            Μέλος της Επιτροπής

      (1)  ΕΕ L 83 της 20.3.2004, σ. 14.

      ΠΑΡΑΡΤΗΜΑ
      Γενικές πληροφορίες σχετικά με την ομάδα

                  1)

                  Ονομαστικός κατάλογος όλων των μελών της ομάδας, ο οποίος περιλαμβάνει τους αριθμούς διαβατηρίων, αντίγραφα των σελίδων των διαβατηρίων που αφορούν τα στοιχεία ταυτότητας και αντίγραφα των ταυτοτήτων.

                  2)

                  Ανακοίνωση υπογεγραμμένη από τον εκπρόσωπο του εξουσιοδοτημένου ταξιδιωτικού γραφείου στην οποία περιλαμβάνεται λεπτομερώς η διαδρομή, περιλαμβανομένων λεπτομερειών που αφορούν την πτήση για το ταξίδι από τη ΛΔΚ, τα ονόματα, τις διευθύνσεις, τους αριθμούς τηλεφώνου και φαξ των ξενοδοχείων όπου θα καταλύσει η ομάδα με τις ημερομηνίες παραμονής σε κάθε ξενοδοχείο και λεπτομέρειες σχετικά με το πώς θα ταξιδέψει η ομάδα μεταξύ του κάθε προορισμού κατά τη διάρκεια του ταξιδιού· επιπλέον, οιαδήποτε αλλαγή στη διαδρομή του ταξιδιού που μεσολαβεί σε οιοδήποτε στάδιο της εξέτασης της αίτησης για χορήγηση θεώρησης εισόδου.

                  3)

                  Κράτηση πτήσης με επιβεβαίωση από τις εταιρείες για το ταξίδι μετ’ επιστροφής ΛΔΚ-Ευρώπη-ΛΔΚ (με κατάλογο των ονομάτων των τουριστών).

                  4)

                  Πληρωμή των ταξιδιωτικών εξόδων.

                  5)

                  Ομαδική (ή ατομική για κάθε μέλος της ομάδας) ταξιδιωτική ασφάλεια που θα ισχύει σε όλη την επικράτεια των κρατών μελών όπου θα ταξιδεύσει η ομάδα βάσει της καθορισμένης διαδρομής. Η ασφάλεια πρέπει να καλύπτει το σύνολο της περιόδου του ταξιδιού. Η ασφάλεια πρέπει να είναι ύψους τουλάχιστον 30 000 ευρώ και πρέπει να καλύπτει οιαδήποτε έξοδα ενδέχεται να προκύψουν σε σχέση με τον επαναπατρισμό για ιατρικούς λόγους, για επείγουσα ιατρική περίθαλψη ή/και επείγουσα νοσηλεία.

                  6)

                  Όνομα του αρχηγού του οργανωμένου ταξιδιού.

                  7)

                  Όνομα και στοιχεία επικοινωνίας του εξουσιοδοτημένου συνεργαζόμενου ταξιδιωτικού πράκτορα στην Ευρώπη.

                  8)

                  Επιβεβαίωση από τον εξουσιοδοτημένο συνεργαζόμενο ταξιδιωτικό πράκτορα στην Ευρώπη ότι θα παρασχεθεί σε όλα τα μέλη της ομάδας διαμονή και μεταφορά εντός της Ευρώπης, όπως ορίζεται στη διαδρομή της ομάδας.

            Για κάθε μέλος της ομάδας

                  9)

                  Δεόντως συμπληρωμένο έντυπο αίτησης θεώρησης εισόδου υπογεγραμμένο από κάθε αιτούντα, συνοδευόμενο από πρόσφατη φωτογραφία.

                  10)

                  Διαβατήριο με διάρκεια ισχύος τουλάχιστον 90 ημέρες ύστερα από τη λήξη της θεώρησης εισόδου.


Avis juridique important

|

32001Y0214(01)

Σύσταση της Επιτροπής της 17ης Ιανουαρίου 2001 σχετικά με το μέγιστο επιτρεπόμενο ποσοστό αλκοολαιμίας (ΠΑ) των οδηγών μηχανοκινήτων οχημάτων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. C 048 της 14/02/2001 σ. 0002 - 0010

Σύσταση της Επιτροπήςτης 17ης Ιανουαρίου 2001σχετικά με το μέγιστο επιτρεπόμενο ποσοστό αλκοολαιμίας (ΠΑ) των οδηγών μηχανοκινήτων οχημάτων(2001/C 48/02)(Κείμενο που παρουσιάζει ενδιαφέρον για τον ΕΟΧ)ΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗ1.1. Ιστορικό1.1.1. Βάσει του άρθρου 71 παράγραφος 1 στοιχείο γ) της συνθήκης για την Ευρωπαϊκή Ένωση, επιβάλλεται η κοινή πολιτική μεταφορών στην ΕΕ να περιλαμβάνει μέτρα για τη βελτίωση της ασφάλειας των μεταφορών. Τον Απρίλιο του 1997, η Επιτροπή ενέκρινε πρόγραμμα μέτρων για τη βελτίωση της οδικής ασφάλειας(1). Το πρόγραμμα αυτό περιλάμβανε ειδική μνεία (σ. 20 και 41) των αποτελεσμάτων που θα είχε ο περιορισμός της ανάρμοστης οδήγησης κατόπιν κατανάλωσης οινοπνεύματος, ως μέσο για τη μείωση των ατυχημάτων και των θυμάτων τους. Στη συνέχεια αυτής, εγκρίθηκε άλλη ανακοίνωση, στις 17 Μαρτίου 2000(2), στην οποία γίνεται επανεκτίμηση των προτεραιοτήτων στην ΕΕ για τη βελτίωση της οδικής ασφάλειας. Στην ανακοίνωση αυτή, επισημαίνεται πάλι ο περιορισμός της ανάρμοστης οδήγησης κατόπιν κατανάλωσης οινοπνεύματος ως βασική προτεραιότητα οδικής ασφάλειας.1.1.2. Η ανάρμοστη οδήγηση κατόπιν κατανάλωσης οινοπνεύματος ορίζεται συνήθως ως ελάττωση της ικανότητας οδήγησης στην περίπτωση:- οδηγού με ποσοστό αλκοολαιμίας (ΠΑ) άνω του καθορισμένου νομίμου ορίου, το οποίο τιμωρείται ως ποινικό αδίκημα,- ή οδηγού με ΠΑ άνω του καθορισμένου ορίου, το οποίο τιμωρείται με κάποια μορφή διοικητικής κύρωσης, όπως το πρόστιμο,- ή οδηγού με ΠΑ κάτω του καθορισμένου ορίου, αλλά όπου ο οδηγός κρίνεται ότι έχει ελαττωμένη ικανότητα οδήγησης.1.1.3. Από τα μέσα της δεκαετίας του '60, με σημαντικό αριθμό ερευνών, έχει αναλυθεί η επίδραση της κατανάλωσης οινοπνεύματος στην ελάττωση της ικανότητας οδήγησης και έχει καταδειχθεί αναμφισβήτητα ο άμεσος συσχετισμός μεταξύ ΠΑ και κινδύνου εμπλοκής σε ατύχημα. Σε όλες τις χώρες όπου κυκλοφορούν μηχανοκίνητα οχήματα, οι πολιτικές για τη μείωση της ανάρμοστης οδήγησης κατόπιν κατανάλωσης οινοπνεύματος, συχνά περιστρεφόμενες γύρω από μειωμένα όρια ΠΑ, θεωρούνται σταθερά ως προτεραιότητα για τη μείωση των ατυχημάτων και των επακόλουθων θυμάτων τους(3)(4)(5). Οι πολιτικές αυτές κατά κανόνα βασίζονται σε ένα μείγμα ορίων ΠΑ, αστυνόμευσης, ενημέρωσης, αναμόρφωσης και νομικών ή διοικητικών κυρώσεων, ανάλογα με το κράτος μέλος.1.1.4. Το 1988, η Επιτροπή υπέβαλε πρόταση οδηγίας για εναρμονισμένο ΠΑ, ο σκοπός της οποίας ήταν να καθορισθεί μέγιστο όριο ΠΑ 0,5 mg/ml σε ολόκληρη την Κοινότητα(6)(7). Η εν λόγω πρόταση δεν εγκρίθηκε, λόγω των αντιρρήσεων που προέβαλαν ορισμένα κράτη μέλη επικαλούμενα την επικουρικότητα. Τον Ιούλιο του 1999, η Επιτροπή Μεταφορών του Ευρωπαϊκού Κοινοβουλίου αποφάσισε να μην επιβεβαιώσει την πρώτη της ανάγνωση του COM(88) 707 τελικό, ζήτησε δε να καταρτισθεί νέα πρόταση, η οποία να αντικατοπρίζει καλύτερα την πρόοδο που έχει επιτελεσθεί όσον αφορά την εκτίμηση των απαιτουμένων μέτρων για τον περιορισμό της ανάρμοστης οδήγησης κατόπιν κατανάλωσης οινοπνεύματος.1.1.5. Η Επιτροπή κρίνει ότι τόσο οι εθνικές, όσο και οι ευρωπαϊκές δράσεις για τον περιορισμό της ανάρμοστης οδήγησης κατόπιν κατανάλωσης οινοπνεύματος στην ΕΕ εξυπηρετούνται καλύτερα από ένα περισσότερο εναρμονισμένο καθεστώς νόμιμων μέγιστων ορίων ΠΑ. Το καθεστώς αυτό θα δώσει σαφέστερο και συνεπέστερο μήνυμα στους οδηγούς στην ΕΕ ότι η οδήγηση κατόπιν κατανάλωσης οινοπνεύματος είναι επικίνδυνη δραστηριότητα, όπου και να οδηγούν στην ΕΕ. Ωστόσο, δέχεται ότι υφίστανται από παλιά εθνικές πολιτικές αντιρρήσεις για ένα τέτοιο μέτρο, με βάση την επικουρικότητα, και ως εκ τούτου δεν προτίθεται να ανανεώσει την αρχική πρόταση για οδηγία, σύμφωνα με τη δέσμευση που ανέλαβε στην ανακοίνωση για τις προτεραιότητες οδικής ασφάλειας. Επομένως, η Επιτροπή προτείναι την έκδοση σύστασης της Επιτροπής, στην οποία παρατίθενται οι απόψεις της Επιτροπής επί ορισμένων δράσεων που αφορούν τα ακόλουθα:- όρια ΠΑ- τυχαίος έλεγχος της αναπνοής- εναρμόνιση των προτύπων μέτρησης για τον εξοπλισμό ελέγχου της αναπνοής- ανταλλαγή πληροφοριών σχετικά με τις βέλτιστες πρακτικές- υποστήριξη για έρευνα και ανάπτυξη- υποστήριξη για ενημερωτικές εκστρατείες ευρωπαϊκής κλίμακας- συντονισμός της χρήσης των αρχείων δεδομένων για τροχαία ατυχήματα που σχετίζονται με την κατανάλωση οινοπνεύματος.Προς το παρόν, η Επιτροπή δεν σκοπεύει να αποσύρει την αρχική πρόταση οδηγίας, σε περίπτωση που τα κράτη μέλη θελήσουν να την επανενεργοποιήσουν κατόπιη της ανακοίνωσης.1.2. Το μέγεθος του προβλήματος "ποτό και οδήγημα"1.2.1. Έχουν γίνει πολλές εκτιμήσεις του προβλήματος οδικής ασφάλειας που τίθεται από την ανάρμοστη οδήγηση κατόπιν κατανάλωσης οινοπνεύματος, καθώς και του τι πρέπει να γίνει για να περιορισθεί(8). Σε ορισμένα κράτη μέλη, έχει υπολογισθεί ότι μεταξή 1 % και 5 % των οδηγών στην κυκλοφορία έχουν ΠΑ ανώτερο από τα αντίστοιχο μέγιστο εθνικό όριο ΠΑ. Επιπλέον, οι οδηγοί αυτοί είναι συγκριτικά πολύ πιθανότερο να εμπλακούν σε τροχαία ατυχήματα, στα οποία οφείλεται έως και 20 % των μοιραίων και σοβαρών τραυματισμών, καθώς και έως και 25 % των θανάτων των οδηγών. Αποτελούν ακόμη σημαντικό πρόβλημα οδικής ασφάλειας, παρόλη τη μεγάλη μείωση, κατά την τελευταία εικοσαετία, των τροχαίων ατυχημάτων στα οποία συντελεί η οδήγηση κατόπιν κατανάλωσης οινοπνεύματος.1.2.2. Η Επιτροπή υπολογίζει ότι τουλάχιστον 10000 χρήστες των οδών ακόμη πεθαίνουν κάθε χρόνο σε τροχαία ατυχήματα στα οποία συντελεί η ανάρμοστη οδήγηση κατόπιν κατανάλωσης οινοπνεύματος και εκτιμά ότι αυτό αποτελεί εύλογο ορόσημο στο οποίο πρέπει να εστιασθεί ο προβληματισμός σχετικά με την κοινωνική απώλεια στην ΕΕ. Εάν χρησιμοποιηθεί ο κανόνας του ενός εκατομμυρίου ευρώ, που διατυπώθηκε στο πρόγραμμα της ΕΕ για την οδική ασφάλεια, η κοινωνική αξία αυτής της απώλειας ζωής ανέρχεται σε δέκα δισεκατομμύρια ευρώ ετησίως.2. ΑΙΤΙΟΛΟΓΗΣΗ ΤΟΥ ΜΕΓΙΣΤΟΥ ΟΡΙΟΥ ΠΑ 0,5 MG/ML2.1. Το όφελος από περισσότερο εναρμονισμένα όρια ΠΑ στην ΕΕ2.1.1. Το κύριο όφελος από περισσότερο ενιαία νόμιμα μέγιστα όρια ΠΑ στην ΕΕ είναι ότι δίδεται σαφέστερο και συνεπέστερο μήνυμα στους οδηγούς επιβατικών και φορτηγών οχημάτων ότι, άνω ενός ορισμένου ορίου, η οδήγηση κατόπιν κατανάλωσης οινοπνεύματος είναι επικίνδυνη δραστηριότητα. Από την πλευρά του οδηγού, τα περισσότερο ενιαία όρια θα αποτελέσουν επίσης πρότυπο αναφοράς για τα εθνικά μέτρα επιβολής, καθώς και για τις ενημερωτικές εκστρατείες ευρωπαϊκής κλίμακας. Όπου και να οδηγούν οι οδηγοί στην ΕΕ, θα έχουν καλύτερη επίγνωση ενός περισσότερο ενιαίου ορίου, άνω του οποίου, εάν συλληφθούν, θα γνωρίζουν ότι έχουν υποπέσει στο παράπτωμα της οδήγησης υπό την επήρεια οινοπνεύματος.2.2. Ο προσδιορισμός του ενδεδειγμένου μέγιστου ορίου ΠΑ για την ΕΕ2.2.1. Η Ευρωπαϊκή Επιτροπή είναι της γνώμης ότι η πλήρης αποσύνδεση της κατανάλωσης οινοπνεύματος από την οδήγηση θα μείωνε σημαντικά τα τροχαία ατυχήματα, και ιδιαίτερα τους θανάτους σε τροχαία. Οι διαθέσιμες στατιστικές δείχνουν ότι τουλάχιστον 10000 ζωές θα μπορούσαν να σωθούν κάθε χρόνο, εάν αποκλειόταν η οδήγηση υπό την επήρεια οινοπνεύματος. Ωστόσο, ο βαθμός στον οποίο θα μπορούσε να επιτευχθεί αυτή η ιδανική κατάσταση εξαρτάται καθοριστικά από το επίπεδο επιβολής (τόσο οδικούς ελέγχους, όσο και τεχνολογικούς περιορισμούς του οδηγού) και τη συμμόρφωση των οδηγών προς το νόμο. Λογικά, το νόμιμο όριο ΠΑ (και το ισοδύναμό του στην αναπνοή) που απαιτείται για την υποστήριξη αυτού του στόχου θα έπρεπε να είναι μηδέν, το οποίο συνεπάγεται στην πράξη μέτρηση του ΠΑ μεταξύ 0,1 mg/ml και 0,2 mg/ml, ανάλογα με το επίπεδο ανοχής που επιτρέπεται.2.2.2. Από άποψη οδικής ασφάλειας, ο βέλτιστος σκοπός είναι η πλήρης εξάλειψη της ανάρμοστης οδήγησης κατόπιν κατανάλωσης οινοπνεύματος. Αλλά πρέπει να γίνει δεκτό ότι, χωρίς αποδοχή από πλευράς κοινού και αξιόπιστη επιβολή, ο καθορισμός πολύ χαμηλού ορίου ΠΑ δεν θα είναι αποτελεσματικός. Η απόψη της Επιτροπής είναι ότι, για τον προσδιορισμό του νομίμου μεγίστου ορίου ΠΑ, ή καθεστώτος ορίων, στην ΕΕ, χρειάζεται να ληφθούν υποcη τα ακόλουθα ζητήματα:- το επίπεδο άνω του οποίου αρχίζει να αυξάνεται σημαντικά ο κίνδυνος εμπλοκής σε ατύχημα, και ιδίως εμπλοκής σε μοιραίο ατύχημα,- ο υψηλότερος κίνδυνος να εμπλακούν σε ατύχημα ορισμένες ομάδες χρηστών των οδών, όπως άπειροι οδηγοί και αναβάτες δικύκλων μηχανοκινήτων οχημάτων,- η ανάγκη να υπάρχει συμβολή σε προγράμματα κατάρτισης και εκπαίδευσης οδηγών, ιδίως για νεώτερους οδηγούς, και- τα ενδεχομένως υψηλότερα επίπεδα θανάτων, τραυματισμών, ζημιών, αναστάτωσης, συμφόρησης και καθυστερήσεων, κατόπιν ατυχήματος που μπορούν να προκαλέσουν μεγαλύτερα οχήματα.2.2.3. Η Επιτροπή είναι της γνώμης ότι, εν γένει, πρέπει να συνυπολογισθεί το γεγονός ότι η στάση του κοινού έναντι των ορίων ΠΑ φαίνεται να δείχνει υποστήριξη για χαμηλότερα όρια στην ΕΕ(9). Με βάση τα αθροιστικά ερευνητικά στοιχεία και την ανάλυσή τους, το μέγιστο όριο ΠΑ 0,5 mg/ml, που προτάθηκε για πρώτη φορά στις 5 Δεκεμβρίου 1988, θα πρέπει να είναι το συνιστώμενο μέγιστο νόμιμο όριο εντός της ΕΕ.3. ΟΡΙΑ ΠΑ ΣΤΑ ΚΡΑΤΗ ΜΕΛΗ3.1. Νομική βάση3.1.1. Τα περισσότερα κράτη μέλη έχουν ήδη αναφερθεί σε όριο ΠΑ 0,5 mg/ml στην εθνική τους νομοθεσία, είτε ως νόμιμο όριο, άνω του οποίου οδηγός θεωρείται ότι έχει διαπράξει ποινικό αδίκτημα, είτα ως όριο ΠΑ, η υπέρβαση του οποίου επισύρει στην καταβολή διοικητικού προστίμου ή την επιβολή επιπρόσθετων κυρώσεων. Η Επιτροπή συνιστά να θεσπίσουν όλα τα κράτη μέλη αυτό το μέγιστο όριο και να κινηθούν προς ακόμη χαμηλότερα όρια προς όφελος της οδικής ασφάλειας. Πάντως, η Επιτροπή πιστεύει ότι η επιλογή του ορίου ΠΑ, μαζί με την επακόλουθη επιβολή του και τις κυρώσεις, εναπόκειται στις εθνικές αρχές.3.2. Μειώσεις των ορίων ΠΑ από τα κράτη μέλη3.2.1. Τα ακόλουθα κράτη μέλη έχουν ήδη μειώσει το όριό τους ΠΑ, από τότε που εισήγαγαν το πρώτο νόμιμο όριο τους:>ΘΕΣΗ ΠΙΝΑΚΑ>3.2.2. Ωστόσο, τα ακόλουθα κράτη μέλη δεν έχουν μειώσει τα όριά τους ΠΑ από τότε που τα εισήγαγαν για πρώτη φορά στην εθνική τους νομοθεσία.>ΘΕΣΗ ΠΙΝΑΚΑ>3.2.3. Επιπλέον, η Ισπανία έχει θεσπίσει χαμηλότερο όριο ΠΑ 0,3 mg/ml για άπειρους οδηγούς, για οδηγούς βαρέχων φορτηγών οχημάτων και λεωφορείων και για οδηγούς οχημάτων που μεταφέρουν επικίνδυνα εμπορεύματα. Η Αυστρία έχει θεσπίσει χαμηλότερο όριο 0,1 mg/ml για τις ίδιες γενικές κατηγορίες, όπως επίσης για τους μοτοσυκλετιστές ηλικίας κάτω των 18 ετών. Οι Κάτω Χώρες εξετάζουν κατά πόσον είναι σκόπιμο να θεσπίσουν χαμηλότερο όριο ΠΑ 0,2 mg/ml για άπειρους οδηγούς.4. Η ΑΠΟΤΕΛΕΣΜΑΤΙΚΟΤΗΤΑ ΤΩΝ ΜΕΤΡΩΝ ΟΣΟΝ ΑΦΟΡΑ ΤΟΝ ΠΕΡΙΟΡΙΣΜΟ ΤΗΣ ΑΝΑΡΜΟΣΤΗΣ ΟΔΗΓΗΣΗΣ ΚΑΤΟΠΙΝ ΚΑΤΑΝΑΛΩΣΗΣ ΟΙΝΟΠΝΕΥΜΑΤΟΣ4.1. Διαθέσιμα στοιχεία4.1.1. Η έρευνα και οι στατιστικές αναλύσεις δείχνουν ότι υπάρχουν ορισμένες κατηγορίες οδηγών οι οποίοι αποτελούν τον πυρήνα του προβλήματος της οδήγησης υπό την επήρεια οινοπνεύματος. Είναι χαρακτηριστικά:- σχετικά νεαροί και άπειροι άνδρες οδηγοί,- οδηγοί που κατά συνήθεια οδηγούν με πολύ υψηλά ΠΑ,- και περιστασιακοί πότες με χαμηλά ΠΑ (μερικές φορές, ακόμη και κάτω του μεγίστου επιτρεπομένου ορίου) οι οποίοι έχουν σχετικά μικρότερη ανοχή στο αλκοόλ.4.1.2. Είναι δύσκολο να εκτιμηθεί το αποτέλεσμα της μείωσης οποιουδήποτε ορίου ΠΑ, διότι το συγκεκριμένο αποτέλεσμα συχνά, αν όχι πάντοτε, επισκιάζεται από ταυτόχρονες αλλαγές στην επιβολή, στις κυρώσεις και στην ενημέρωση. Ωστόσο, υπάρχει πληθώρα στοιχείων από την Αυστραλία, την Ιαπωνία, τις Ηνωμένες Πολιτείες και ορισμένα κράτη μέλη της ΕΕ ότι, εν γένει, οι μειώσεις ενός ορίου ΠΑ, συνοδευόμενες από αποτελεσματική επιβολή, κυρώσεις και ενημέρωση, είναι σε θέση να περιορίσουν σημαντικά την οδήγηση υπό την επήρεια οινοπνεύματος, ακόμη και μεταξύ των παραβατών υψηλού κινδύνου. Εξάλλου, είναι ιδιαίτερα σημαντικός ο ρόλος της αναμόρφωσης για την αντιμετώπιση των παραβατών υψηλού κινδύνου. Υπάρχουν επίσης μερικά στοιχεία που δείχνουν ότι απλώς και μόνον οι μειώσεις των ΠΑ, χωρίς να συνοδεύονται από μέτρα επιβολής και ενημέρωσης, είναι επίσης σε θέση να περιορίσουν σημαντικά την οδήγηση υπό την επήρεια οινοπνεύματος, αλλά το γεγονός αυτό πιθανώς προϋποθέτει έναν μη ρεαλιστικό βαθμό συμμόρφωσης προς τον νόμο. Εν συνόλω, τα διαθέσιμα στοιχεία δείχνουν ότι μια μείωση του ΠΑ σε 0,5 mg/ml για εκείνα τα κράτη μέλη που έχουν ακόμη όριο 0,8 mg/ml θα μπορούσε όχι μόνο να μειώσει τα μοιραία περιστατικά στα οποία υποκύπτουν οι νεαροί άνδρες πότες, αλλά και ο σκληρός πυρήνας προβληματικών οδηγών οι οποίοι κατά συνήθεια οδηγούν αφού πιουν υπερβολικά, εφόσον η μείωση συνοδεύεται και από αποτελεσματική στοχοθετημένη και τυχαία επιβολή.4.2. Η ανάγκη υποστήριξης των νομίμων μεγίστων ορίων ΠΑ με αποτελεσματική επιβολή4.2.1. Μόνον τέσσερα κράτη μέλη (Ηνωμένο Βασίλειο, Ιρλανδία, Ιταλία και Λουξεμβούργο) ακόμη διατηρούν μέγιστο νόμιμο όριο ΠΑ 0,8 mg/ml. Στην περίπτωση του Ηνωμένου Βασιλείου, αυτό το νόμιμο όριο έχει παραμείνει αμετάβλητο, από τότε που καθορίσθηκε για πρώτη φορά το 1967. Ο σημαντικότατος περιορισμός της ανάρμοστης οδήγησης κατόπιν κατανάλωσης οινοπνεύματος στο Ηνωμένο Βασίλειο κατά τις τελευταίες δύο δεκαετίες, όπου τα μοιραία ατυχήματα έχουν μειωθεί κατά 70 %, έχει επιτευχθεί χωρίς να αλλάξει η νομοθεσία σχετικά με το ΠΑ, αλλά μέσω αποτελεσματικής επιβολής και ενημερωτικών εκστρατειών που έχουν μεταβάλει τη συμπεριφορά όσον αφορά την οδήγηση κατόπιν κατανάλωσης οινοπνεύματος. Η Επιτροπή πιστεύει ότι, ακόμη και σε κράτη μέλη όπως το Ηνωμένο Βασίλειο, τα οποία σημείωσαν μεγάλη επιτυχία όσον αφορά τη μείωση των μοιραίων ατυχημάτων στα οποία συντελεί η οδήγηση υπό την επήρεια οινοπνεύματος, είναι δυνατόν να επιτευχθούν περαιτέρω μειώσεις, με μια κίνηση προς χαμηλότερο μέγιστο νόμιμο όριο 0,5 mg/ml και με την επέκταση άλλων μέτρων. Περαιτέρω, είναι επίσης δυνατόν να επιτευχθούν σημαντικές μειώσεις σε εκείνα τα κράτη μέλη που έχουν ήδη θεσπίσει νόμιμο μέγιστο όριο 0,5 mg/ml, ή χαμηλότερο, με την επέκταση των δραστηριοτήτων επιβολής και τη θέσπιση αυστηροτέρων κυρώσεων για οδηγούς που καταδικάζονται για ανάρμοστη οδήγηση κατόπιν κατανάλωσης οινοπνεύματος. Συγκεκριμένα, η Επιτροπή υποστηρίζει την άποψη ότι οι εκτεταμένοι και τακτικοί τυχαίοι έλεγχοι της αναπνοής συνιστούν πολύ αποδοτικό, από άποψη κόστους, αποτρεπτικό μέτρο, προκειμένου να αντιμετωπισθεί η οδήγηση υπό την επήρεια οινοπνεύματος.5. ΧΑΜΗΛΟΤΕΡΟ ΜΕΓΙΣΤΟ ΝΟΜΙΜΟ ΟΡΙΟ ΠΑ 0,2 MG/ML ΓΙΑ ΕΙΔΙΚΕΣ ΟΜΑΔΕΣ ΧΡΗΣΤΩΝ ΤΩΝ ΟΔΩΝ5.1. Άπειροι οδηγοί5.1.1. Είναι σαφές ότι οι άπειροι (κυρίως νεαροί) οδηγοί εμπλέκονται δυσαμάλογα σε ατυχήματα όταν πίνουν και κατόπιν οδηγούν. Αφού ο κίνδυνος εμπλοκής των άπειρων οδηγών σε ατύχημα κατόπιν κατανάλωσης οινοπνεύματος είναι σχετικά υψηλός σε σύγκριση με περισσότερο έμπειρους οδηγούς, η Επιτροπή πιστεύει ότι ενδείκνυται η εφαρμογή χαμηλοτέρου ορίου ΠΑ 0,2 mg/ml, όσο οι οδηγοί μαθαίνουν να οδηγούν ή διαθέτουν πλήρη άδεια οδήγησης το πολύ δύο χρόνια συνιστά δε να θεσπίσουν τα κράτη μέλη αυτό το χαμηλότερο όριο γι' αυτή την ευάλωτη ομάδα οδηγών. Ορισμένα κράτη μέλη ενδέχεται να θελήσουν να επιβάλουν μεγαλύτερο χρονικό διάστημα κατοχής της πλήρους άδειας οδήγησης, προτού επιτρέψουν όρια ΠΑ υψηλότερα του 0,2 mg/ml.5.2. Αναβάτες δικύκλων μηχανοκινήτων οχημάτων5.2.1. Οι αναβάτες δικύκλων μηχανοκινήτων οχημάτων διατρέχουν κίνδυνο να σκοτωθούν ή να τραυματισθούν σοβαρά σε τροχαίο ατύχημα, ο οποίος στατιστικά είναι πολλές φορές υψηλότερος από εκείνον που διατρέχει ένας οδηγός αυτοκινήτου. Οι αναβάτες ιδίως οι νεαροί άπειροι αναβάτες, που πίνουν και οδηγούν μπορεί να διατρέχουν ιδιαίτερο κίνδυνο, εξαιτίας της ελάττωσης της ικανότητας οδήγησης λόγω κατανάλωσης οινοπνεύματος. Αν και τα διαθέσιμα στατιστικά στοιχεία σε ευρωπαϊκό επίπεδο δεν είναι καθόλου οριστικά, ορισμένα εθνικά στατιστικά στοιχεία θανάτων δείχνουν ότι οι αναβάτες δικύκλων μηχανοκινήτων οχημάτων δεν αναμειγνύουν κατανάλωση οινοπνεύματος και οδήγηση στον ίδιο βαθμό όπως οι οδηγοί αυτοκινήτων, και ότι ήδη υιοθετούν περισσότερο υπεύθυνη στάση έναντι του μεγαλυτέρου κινδύνου να εμπλακούν σε ατύχημα. Ωστόστο, επειδή σε ορισμένα κράτη μέλη επιτρέπεται να οδηγούν δίκυκλα μηχανοκίνητα οχήματα χαμηλής ισχύος πολύ νεαροί αναβάτες (ακόμη και 14 ετών), και το φάσμα ηλικιών των αναβατών είναι σχετικά χαμηλό στην ΕΕ, φαίνεται ότι ενδείκνυται η εφαρμογή χαμηλοτέρου ορίου, προκειμένου να ενισχυθεί η απόκτηση καλών συνηθειών ανάβασης κατά τη διάρκεια της εκπαίδευσης. Η Επιτροπή πιστεύει ότι ο σχετικά υψηλός κίνδυνος εμπλοκής αυτής της ομάδας χρηστών των οδών σε τροχαίο ατύχημα πρέπει να αντανακλάται σε χαμηλότερο μέγιστο όριο ΠΑ 0,2 mg/ml για τους αναβάτες, συνιστά δε να θεσπίσουν τα κράτη μέλη αυτό το κατώτερο όριο.5.3. Οδηγοί φορτηγών οχημάτων ( > 3,5 τόννων μεικτού βάρους) και λεωφορείων ( > των οκτώ θέσεων επιβατών)5.3.1. Τα διαθέσιμα στατιστικά στοιχεία δείχνουν ότι ο κίνδυνος να εμπλακεί ένα μεγάλο λεωφορείο σε τροχαίο ατύχημα με νεκρούς ή σοβαρά τραυματισμένους είναι μεγαλύτερος από ό,τι ένα αυτοκίνητο, ανά οχηματοχιλιόμετρο, το οποίο αντικατοπρίζει το γεγονός ότι τα λεωφορεία διαθέτουν πολύ περισσότερες θέσεις επιβατών και δικά τους επιχειρησιακά χαρακτηριστικά. Για ένα μεγάλο φορτηγό όχημα, ο κίνδυνος είναι περίπου ο ίδιος όπως για ένα αυτοκίνητο, ανά οχηματοχιλιόμετρο. Αυτοί οι σχετικοί κίνδυνοι ισχύουν επίσης για τους συνολικούς κινδύνους θανάτων σε ατυχήματα στα οποία εμπλέκονται τα εν λόγω οχήματα. Ωστόσο, επειδή τα λεωφορεία μεταφέρουν πολύ περισσότερους επιβάτες από τα αυτοκίνητα, ο αντίστοιχος κίνδυνος θανάτου των επιβατών ανά χιλιόμετρο επιβάτη είναι πολύ χαμηλότερος. Παρόλα ταύτα, τα στατιστικά στοιχεία της ΕΕ δείχνουν ότι τα μοιραία ατυχήματα στα οποία εμπλέκονται μεγάλα φορτηγά και λεωφορεία ανέρχονται σε περίπου 18 % όλων των μοιραίων ατυχημάτων στην ΕΕ.5.3.2. Αν και οι στατιστικές τροχαίων ατυχημάτων δεν είναι ακόμη αρκετά εκτενείς ώστε να μπορεί να γίνει λεπτομερής αξιολόγηση του σχετικού κινδύνου σε ολόκληρη την ΕΕ, υπάρχουν και άλλοι παράγοντες πλην του κινδύνου που χρειάζεται επίσης να ληφθούν υπόψη όσον αφορά τον προσδιορισμό των ενδεδειγμένων ορίων ΠΑ για τους οδηγούς μεγάλων οχημάτων. Άπαξ και εμπλακούν σε τροχαίο ατύχημα, τα μεγάλα οχήματα είναι σε θέση να προκαλέσουν σοβαρές περιουσιακές ζημίες, αναστάτωση, καθυστερήσεις και κυκλοφοριακή συμφόρηση, ιδίως σε σήραγγες, γέφυρες κύριες οδικές αρτηρίες ή σε πυκνοκατοικημένες αστικές περιοχές. Η Επιτροπή πιστεύει ότι, συνυπολογίζοντας την ανάπτυξη της εμπορευματικής και επιβατικής οδικής κυκλοφορίας στην Κοινότητα κατά την τελευταία δεκαετία, ενδείκνυται η εφαρμογή ενιαίου μεγίστου ορίου ΠΑ 0,2 mg/ml για όλους τους οδηγούς μεγάλων φορτηγών οχημάτων και λεωφορείων, συνιστά δε να θεσπίσουν τα κράτη μέλη το εν λόγω κατώτερο όριο. Όντως, η Επιτροπή σημειώνει ότι ορισμένες επιχειρήσεις μεταφορών ήδη υιοθετούν μια "πολιτική κατά του αλκοόλ" για τους επαγγελματίες οδηγούς τους.5.4. Οδηγοί οχημάτων που μεταφέρουν επικίνδυνα εμπορεύματα5.4.1. Δεν υπάρχουν στοιχεία που να υποδεικνύουν ότι τα οχήματα που μεταφέρουν επικίνδυνα εμπορεύματα έχουν περισσότερες πιθανότητες να εμπλακούν σε τροχαίο ατύχημα από ό,τι τα οχήματα που δεν μεταφέρουν επικίνδυνα εμπορεύματα ή τα αυτοκίνητα. Ωστόσο, τα ατυχήματα στα οποία εμπλέκονται οχήματα που μεταφέρουν επικίνδυνα εμπορεύματα ενδέχεται να είναι πολύ σοβαρά. Η Επιτροπή πιστεύει ότι ενδείκνυται η εφαρμογή χαμηλοτέρου μεγίστου ορίου 0,2 mg/ml για οδηγούς οχημάτων που μεταφέρουν επικίνδυνα εμπορεύματα και συνιστά να θεσπισθεί το εν λόγω όριο. Τα περισσότερα οχήματα που μεταφέρουν επικίνδυνα εμπορεύματα είναι μεγαλύτερα των 3,5 τόνων μεικτού βάρους.6. Ο ΥΠΟΛΟΓΙΣΜΟΣ ΤΗΣ ΜΕΙΩΣΗΣ ΤΩΝ ΘΑΝΑΤΩΝ ΩΣ ΑΠΟΤΕΛΕΣΜΑ ΤΩΝ ΜΕΤΡΩΝ ΓΙΑ ΤΟΝ ΠΕΡΙΟΡΙΣΜΟ ΤΗΣ ΑΝΑΡΜΟΣΤΗΣ ΟΔΗΓΗΣΗΣ ΚΑΤΟΠΙΝ ΚΑΤΑΝΑΛΩΣΗΣ ΟΙΝΟΠΝΕΥΜΑΤΟΣ6.1. Τα διαθέσιμα στοιχεία6.1.1. Ο υπολογισμός του μεγέθους της μείωσης των θανάτων ως αποτέλεσμα των μειώσεων των ορίων ΠΑ, συνοδευομένων από εθνικά μέτρα επιβολής και ενημέρωσης, είναι εξαιρετικά περίπλοκο έργο. Οι διαθέσιμες εκτιμήσεις από την Ευρώπη, τις ΗΠΑ, την Ιαπωνία και την Αυστραλία σχετικά με τον βαθμό μείωσης των ατυχημάτων και των θανάτων, χάρη στη μείωση των ορίων ΠΑ, σε συνδυασμό με παράλληλα μέτρα για τον περιορισμό της ανάρμοστης οδήγησης κατόπιν κατανάλωσης οινοπνεύματος, ποικίλλουν πάρα πολύ, αλλά δείχνουν ότι η υπόψη δράση είναι πολύ αποτελεσματική. Τα αποτελέσματα μπορεί να είναι σωρευτικά , αλλά θα επηρεασθούν σε μεγάλο βαθμό από αλλαγές στη στάση και στη συμπεριφορά των οδηγών. Τα διαθέσιμα στοιχεία υποδεικνύουν ότι μια συντονισμένη προσπάθεια για τον περιορισμό της ανάρμοστης οδήγησης κατόπιν καταnαλωσης οινοπνεύματος στην ΕΕ, με βάση ένα καθεστώς ενιαίων ορίων ΠΑ σε ευρωπαϊκή κλίμακα, συνοδευομένων από εθνικά μέτρα επιβολής και ενημέρωσης, θα μπορούσε να μειώσει ρεαλιστικά κατά περίπου 10 % τους θανάτους σε τροχαία ατυχήματα στα οποία συντελεί η ανάρμοστη οδήγηση υπό την επήρεια οινοπνεύματος. Ο υπολογισμός αυτός δεν έχει επιστημονική βάση, αλλά αντιπροσωπεύει έναν εύλογο ελάχιστο στόχο, με βάση διεθνή στοιχεία.6.1.2. Πρέπει να αναγνωρισθεί ότι η σχέση μεταξύ του μεγίστου νομίμου ορίου ΠΑ και της συχνότητας περιστατικών ανάρμοστης οδήγησης υπό την επήρεια οινοπνεύματος δεν είναι σαφής, διότι πολλοί άλλοι παράγοντες επηρεάζουν τη συμπεριφορά στην οδήγηση κατόπιν κατανάλωσης οινοπνεύματος. Η αναλογία οδηγών που σκοτώθηκαν, οι οποίοι βρέθηκε να έχουν ΠΑ άνω του σχετικού ορίου, ποικίλλει σε μεγάλο βαθμό μεταξύ των κρατών μελών, αν και η Επιτροπή την υπολογίζει σε περίπου 25 % για ολόκληρη την ΕΕ. Η αναλογία οδηγών που σκοτώθηκαν, οι οποίοι βρέθηκε να έχουν ΠΑ άνω του εθνικού ορίου, αναφέρεται να είναι υψηλότερη στη Βόρειο Αμερική, όπου το νόμιμο όριο ΠΑ ποικίλλει μεταξύ 1,0 και 0,8 mg/ml, πολύ χαμηλότερη δε στην Ιαπωνία, όπου το όριο έχει καθορισθεί σε 0,5 mg/ml από το 1970. Από τη άλλη πλευρά, το Ηνωμένο Βασίλειο έχει περιορίσει σημαντικά την ανάρμοστη οδήγηση κατόπιν κατανάλωσης οινοπνεύματος κατά την τελευταία εικοσαετία, με ένα μείγμα μέτρων επιβολής και κυρώσεων, συνδεδεμένων με τακτικές ενημερωτικές εκστρατείες, όλα δε συντονίζονται γύρω από ένα όριο 0,8 mg/ml, το οποίο δεν έχει μειωθεί από τότε που καθορίσθηκε για πρώτη φορά το 1967.6.1.3. Έχουν χρησιμοποιηθεί διάφορες προσεγγίσεις με σκοπό να περιορισθεί η ανάρμοστη οδήγηση κατόπιν κατανάλωσης οινοπνεύματος, ανάλογα με τις εθνικές περιστάσεις, με διαφορετικό βαθμό επιτυχίας. Η Επιτροπή είναι της γνώμης ότι ο ενδεδειγμένος συνδυασμός των πολυάριθμων διαθέσμων μέτρων με σκοπό τον περιορισμό της ανάρμοστης οδήγησης κατόπιν κατανάλωσης οινοπνεύματος πρέπει να αποφασίζεται από τα κράτη μέλη, αλλά ότι στο πλαίσιο της κοινής πολιτικής μεταφορών, τα μέτρα αυτά διαρθρώνονται καλύτερα με βάση ένα περισσότερο ενιαίο καθεστώς ορίων ΠΑ.6.2. Η κατανομή των αποτελεσμάτων της μείωσης των θανάτων6.2.1. Με μια μείωση κατά 10 % όλων των θανάτων στην ΕΕ σε ατυχήματα στα οποία συντελεί η ανάρμοση οδήγηση υπό την επήρεια οινοπνεύματος θα σύζονταν περίπου 1000 ζωές ετησίως. Ο αριθμός αυτός αντιπροσωπεύει 2,5 % του συνολικού αριθμού θανάτων σε τροχαία ατυχήματα στην ΕΕ. Από τα διαθέσιμα στοιχεία προκύπτει ότι περίπου δύο τρίτα από τις ζωές που μπορούν να σωθούν κάθε χρόνο θα είναι οδηγοί με όριο ΠΑ άνω του σχετικού ορίου και το υπόλοιπο ένα τρίτο θα είναι οδηγοί που δεν έχουν πιει και επιβάτες οχημάτων και άλλοι χρήστες των οδών. Ωστόσο, η αναλογία των θανάτων που θα αποφευχθούν θα ποικίλλει μεταξύ των κρατών μελών. Υπάρχει δυνατότητα για μεγαλύτερες μειώσεις, αλλά αυτό εξαρτάται εν πολλοίς από το επίπεδο επιβολής, ιδίως σε εκείνα τα κράτη μέλη όπου τα παρόντα επίπεδα επιβολής είναι σχετικά χαμηλά. Ιδιαίτερα, η χρήση στρατηγικών για εκτεταμένους ελέγχους της αναπνοής, με τους οποίους οι οδηγοί θα αντιληφθούν ότι υπάρχουν πολλές πιθανότητες να ελεγχθούν, είναι αποδοτικό από άποψη κόστους αποτρεπτικό μέτρο, παρόλη τη συνακόλουθη προϋπόθεση να αυξηθεί η χρηματοδότηση για την εν λόγω δραστηριότητα.6.2.2. Το συνιστώμενο γενικό όριο 0,5 mg/ml, για ορισμένες κατηγορίες οδηγών, θα επηρεάσει ορισμένα κράτη μέλη περισσότερο από άλλα, διότι δέκα κράτη μέλη ήδη βασίζουν τις εθνικές πολιτικές τους σχετικά με την κατανάλωση οινοπνεύματος και την οδήγηση σε μέγιστο όριο ΠΑ 0,5 mg/ml. Η Σουηδία θέσπισε χαμηλότερο μέγιστο όριο ΠΑ 0,2 mg/ml. Η Σουηδία θέσπισε χαμηλότερο μέγιστο όριο ΠΑ 0,2 mg/ml το 1990 και δύο κράτη μέλη ήδη αναφέρονται σε χαμηλότερα όρια για ειδικές κατηγορίες οδηγών. Συνεπώς, τα αποτελέσματα μείωσης των ατυχημάτων και των θανάτων, χάρη σε μειωμένα μέγιστα όρια ΠΑ, θα ποικίλλουν μεταξύ των κρατών μελών, αλλά θα εξαρτηθούν ως επί το πλείστον από την αποτελεσματικότητα των εθνικών μέτρων επιβολής και τη συμμόρφωση των οδηγών.7. ΟΙΚΟΝΟΜΙΚΕΣ ΕΠΙΠΤΩΣΕΙΣ7.1. Το "οικονομικό πρόβλημα" σε απομακρυσμένες περιοχές της υπαίθρου7.1.1. Για εκείνα τα κράτη μέλη τα οποία ακόμη έχουν μέγιστο όριο ΠΑ 0,8 mg/ml (ιδίως το Ηνωμένο Βασίλειο και η Ιρλανδία), υποστηρίζεται ότι η μείωση σε 0,5 mg/ml θα μπορούσε, με βάση ορισμένες υποθέσεις όσον αφορά τις συνήθειες κατανάλωσης οινοπνεύματος και τις πρακτικές οδήγησης, να οδηγήσει σε μείωση των πωλήσεων οινοπνευματωδών ποτών και οικονομική ζημία. Αυτό θα μπορούσε να συμβεί για τους λιανοπωλητές (pubs) σε απομακρυσμένες περιοχές της υπαίθρου, στις οποίες το μόνο μέσο μεταφοράς είναι το ιδιωτικό αυτοκίνητο και όπου οι οδηγοί θα μείωναν είτε την κατανάλωση οινοπνευματωδών ποτών, είτε τη συχνότητα επισκέψεών τους στις μπυραρίες, ή και τα δύο.7.1.2. Η άποψη της Επιτροπής είναι ότι η κοινωνική αξία της μείωσης των ατυχημάτων, χάρη σε χαμηλότερα όρια κατανάλωσης οινοπνεύματος από τους οδηγούς σε ολόκληρη την Κοινότητα, συνοδευόμενα από αποτελεσματική εθνική επιβολή, εκπαίδευση και ενημέρωση, είναι σχεδόν βέβαιο ότι θα βαρύνει περισσότερο από ενδεχόμενες οικονομικές ζημίες σε ορισμένες περιοχές. Δεν υπάρχει κανένας λόγος να μην μπορούν να αλλάξουν οι συνήθειες οδήγησης, όπως και οι συνήθειες κατανάλωσης ποτών, ώστε να προσαρμοσθούν στην ανάγκη διαχωρισμού της οδήγησης από την κατανάλωση οινοπνεύματος άνω ενός ΠΑ που έχει αποδειχθεί ότι είναι καταστρεπτικό για την ικανότητα οδήγησης.7.1.3. Πρέπει να σημειωθεί ότι η Επιτροπή δεν συνιστά πλήρη απαγόρευση της κατανάλωσης οινοπνεύματος από οδηγούς. Επιπλέον, υπάρχουν διαθέσιμες επιλογές, όπως η χρήση των μαζικών μέσων μεταφοράς, η από κοινού χρήση ιδιωτικών αυτοκινήτων, η επιλογή ενός οδηγού που δεν πίνει, ο μετριασμός της κατανάλωσης οινοπνεύματος ή η στροφή από οινοπνευματώδη σε μη οινοπνευματώδη ποτά, προκειμένου να διατηρηθεί η κατανάλωση ποτών για κοινωνικούς λόγους. Αναπόφευκτα, εδώ υπάρχει σύγκρουση συμφερόντων, αλλά δεν πρέπει να λησμονείται ότι κάθε θάνατος στον δρόμο συνεπάγεται οικονομικό κόστος ενός εκατομμυρίου ευρώ και ότι, εάν δεν περιορισθεί η ανάρμοστη οδήγηση κατόπιν κατανάλωσης οινοπνεύματος, υπάρχουν επίσης πραγματικές οικονομικές επιπτώσεις. Ο σκοπός της σύστασης είναι η βελτίωση της οδικής ασφάλειας και όχι η υποστήριξη της "αγοράς οινοπνευματωδών ποτών" σε ορισμένες περιοχές.7.2. Η ανάγκη για επιπρόσθετους πόρους ώστε τα επιβληθούν χαμηλότερα όρια ΠΑ7.2.1. Οποιοσδήποτε καθορισμός χαμηλοτέρων μεγίστων ορίων ΠΑ, ανάλογα με τις αλλαγές της συμπεριφοράς όσον αφορά την οδήγηση και την κατανάλωση οινοπνεύματος, θα αυξήσει τα βάρη που θα πρέπει να επωμισθούν οι αστυνομικοί, με δεδομένο αριθμό πόρων επιβολής. Οι εθνικές προσπάθειες επιβολής έχουν καίρια σημασία, προκειμένου να συμπιεσθεί ο αριθμός ατυχημάτων που οφείλονται σε ανάρμοστη οδήγηση υπό την επήρεια οινοπνεύματος. Η πρόσφατη έκθεση της ευρωπαϊκής ομάδας εργασίας για το οινόπνευμα, τα νακωτικά και τα φάρμακα τόνισε ιδιαίτερα τη σπουδαιότητα της επιβολής. Επί του παρόντος, το επίπεδο επιβολής στην Κοινότητα ποικίλλει σε σημαντικό βαθμό. Η θέσπιση χαμηλοτέρων ορίων ΠΑ για την οδήγηση κατόπιν κατανάλωσης οινοπνεύματος αναπόφευκτα θα σημαίνει ότι θα απαιτηθούν περισσότεροι πόροι για αποτελεσματική επιβολή και αποτροπή, ιδίως στα κράτη μέλη όπου τα επίπεδα επιβολής είναι σχετκά χαμηλά. Χωρίς σημαντική αύξηση των αστυνομικών πόρων για δραστηριότητες επιβολής, τα χαμηλότερα όρια κατανάλωσης οινοπνεύματος θα μπορούσαν να είναι και αντιπαραγωγικά, διότι οι περιορισμένοι αστυνομικοί πόροι θα απασχοληθούν με τον έλεγχο περισσοτέρων οδηγών στους οποίους ανιχνεύονται σχετικά χαμηλά επίπεδα ΠΑ και θα μειωθεί η αναλογία εντοπισμού σοβαρότερων παραβατών, που είναι πιθανότερο να προκαλέσουν σοβαρά ατυχήματα.7.2.2. Η συνεχής προσπάθεια επιβολής είναι ουσιώδους σημασίας προκειμένου να υπάρξει πραγματικό αποτρεπτικό αποτέλεσμα, αλλά τα προγράμματα επιβολής, όπως ο τυχαίος έλεγχος της αναπνοής, είναι δαπανηρά και χρειάζονται πόρους. Πάντως, πρέπει να σημειωθεί ότι ο τυχαίος έλεγχος της αναπνοής είναι ένα πολύ αποδοτικό από άποψη κόστους μέτρο και σαφώς αξίζει να γίνουν επενδύσεις σ' αυτό. Ακόμη και έτσι, είναι εύλογο να αναμένεται ότι το κόστος της αναγκαίας αυξημένης επιβολής ώστε να επέλθει μείωση των θανάτων κατά 1000 περιστατικά τον χρόνο στην ΕΕ, στο πλαίσιο ενός καθεστώτος περισσότερο εναρμονισμένων ορίων ΠΑ, θα είναι μικρότερο από τη συντηρητική εκτίμηση του ενός δισεκατομμυρίου ευρώ το χρόνο για τους αναμενόμενους θανάτους που θα αποφευχθούν. Επιπλέον, πρέπει να αναγνωρισθεί ότι οι αυξημένες επαφές μεταξύ των εθνικών αστυνομικών δυνάμεων προσφέρουν τη δυνατότητα να βελτιωθεί η αποτελεσματικότητα της επιβολής, στο πλαίσιο των υφισταμένων πόρων επιβολής.8. Η ΑΠΑΙΤΗΣΗ ΓΙΑ ΣΤΑΤΙΣΤΙΚΕΣ ΤΡΟΧΑΙΩΝ ΑΤΥΧΗΜΑΤΩΝ8.1. Σε εθνικό επίπεδο8.1.1. Η έκθεση της ευρωπαϊκής ομάδας εργασίας για το οινόπνευμα, τα ναρκωτικά και τα φάρμακα τονίζει ιδιαίτερα τις αδυναμίες των σημερινών στατιστικών όσον αφορά τα ατυχήματα που σχετίζονται με την κατανάλωση οινοπνεύματος. Είναι απαραίτητος ο συστηματικός έλεγχος των οδηγών ως προς την κατανάλωση οινοπνεύματος κατόπιν τροχαίου ατυχήματος, καθώς και η καταγραφή των αποτελεσμάτων για στατιστική ανάλυση, ώστε να είναι δυνατή η παρακολούθηση της αποτελεσματικότητας των μέτρων για τον περιορισμό της ανάρμοστης οδήγησης υπό την επήρεια οινοπνεύματος. Σε ορισμένα κράτη μέλη, αν και επεκτείνεται η αστυνομική επιβολή, τα αποτελέσματα των ελέγχων οινοπνεύματος δεν καταγράφονται πλήρως σε εθνικές βάσεις δεδομένων τροχαίων ατυχημάτων. Τα αποτελέσματα πλήρων ελέγχων οινοπνεύματος (αναπνοή και αίμα) θα μπορούσαν να αποτελέσουν το μέσο για τη σύγκριση των συνεπειών της ανάρμοστης οδήγησης υπό την επήρεια οινοπνεύματος μεταξύ διαφόρων ομάδων οδηγών.8.2. Σε επίπεδο ΕΕ8.2.1. Εάν όλα τα αποτελέσματα των εν λόγω ελέγχων καταγράφονταν επίσης στην κοινοτική τράπεζα στοιχείων για τα τροχαία ατυχήματα (CARE)(10), το μέγεθος του δείγματος θα αυξανόταν σημαντικά ώστε να μπορεί να γίνει ανάλυση της κατανομής των ΠΑ (και των ισοδυνάμων στην αναπνοή) για τις διάφορες ομάδες χρηστών των οδών σε ευρωπαϊκό επίπεδο. Αυτό θα μπορούσε να αποτελέσει μια μοναδική ευρωπαϊκή πηγή δεδομένων για ενημέρωση και παρακολούθηση των αποτελεσμάτων των πολιτικών σχετικά με την οδήγηση και την κατανάλωση οινοπνεύματος. Μπορεί να αποκομισθεί ουσιαστική αναλυτική προστιθέμενη αξία από τη συγκέντρωση σε ένα σημείο των αποτελεσμάτων των ελέγχων του επιπέδου οινοπνεύματος στην αναπνοή και στο αίμα. Συν τις άλλοις, στο πλαίσιο του κοινοτικού προγράμματος δράσης(11) σχετικά με την πρόληψη των τραυματισμών στον τομέα της δημόσιας υγείας, προωθείται η επιδημιολογική παρακολούθηση των τραυματισμών, μέσω ενός κοινοτικού συστήματος για τη συλλογή δεδομένων και πληροφοριών σχετικά με τους τραυματισμούς (EUPHIN: European Union Public Health Information Network - δίκτυο πληροφοριών της Ευρωπαϊκής Ένωσης για τη δημόσια υγεία). Έτσι, θα είναι διαθέσιμοι βασικοί δείκτες σχετικά με τους τραυματισμούς, με βάση αμοιβαίως αποδεκτά πρότυπα, οι οποίοι θα προσφέρουν αντιπροσωπευτικές για τη χώρα πληροφορίες, συμπεριλαμβανομένων δεικτών από άλλους σχετικούς τομείς πολιτικής (π.χ. ασφάλεια στην εργασία, μεταφορές και πολιτική προστασία).9. ΠΡΟΤΥΠΑ ΓΙΑ ΤΟΝ ΕΞΟΠΛΙΣΜΟ ΕΛΕΓΧΟΥ ΟΙΝΟΠΝΕΥΜΑΤΟΣ9.1. Η ανάγκη για υποχρεωτικά πρότυπα της ΕΕ9.1.1. Η ευρωπαϊκή ομάδα εργασίας για το οινόπνευμα, τα ναρκωτικά και τα φάρμακα ανέφερε ότι υπάρχει ευρεία υποστήριξη από πλευράς κρατών μελών όσον αφορά τον καθορισμό υποχρεωτικών ευρωπαϊκών προτύπων μέτρησης για τον αποδεικτικό εξοπλισμό ελέγχου της αναπνοής, του οποίου τα αποτελέσματα να μπορούν να χρησιμοποιηθούν ως τεκμήριο ενώπιον του δικαστηρίου.9.1.2. Η δυνατότητα συμπλήρωσης των αποτελεσμάτων του ελέγχου του αίματος με εκείνα από μηχανήματα ελέγχου της αναπνοής αποτελεί σημαντικό μέσο επέκτασης της αστυνομικής επιβολής. Τα κράτη μέλη με μέγιστο όριο ΠΑ 0,5 mg/ml χρησιμοποιούν μέτρηση του ισοδυνάμου στην αναπνοή (ΠΑΑ), ήτοι 0,22 ή 0,25 μικρογραμμάρια (microgram) αλκοόλης ανά χιλιοστόλιτρο (ml) αναπνοής. Όμως, οι διάφορες συσκευές ελέγχου της αναπνοής, που κυκλοφορούν επί του παρόντος στην αγορά, λειτουργούν με διαφορετικό βαθμό ακρίβειας. Αυτό σημαίνει ότι τα κράτη μέλη είναι υποχρεωμένα να αφήσουν περιθώριο για σφάλματα μέτρησης τόσο στο ΠΑ, όσο και στο ισοδύναμο ΠΑΑ των οδηγών που υποβάλλονται σε έλεγχο. Το περιθώριο για σφάλματα μέτρησης ποικίλλει μεταξύ των κρατών μελών.9.1.3. Στο πλαίσιο εναρμονισμένων μεγίστων ορίων ΠΑ στην ΕΕ, τα συνιστώμενα όρια ΠΑ 0,5 mg/ml και 0,2 mg/ml δεν περιλαμβάνουν κανένα περιθώριο για σφάλματα μέτρησης. Ο καθορισμός εναρμονισμένων προτύπων μέτρησης για τον εξοπλισμό ελέγχου είναι απλούστερος τρόπος για να ενισχυθούν τα εναρμονισμένα όρια ΠΑ και ΠΑΑ, με βάση τις τεχνικές δυνατότητες του εγκεκριμένου εξοπλισμού ελέγχου. Τα επιτρεπτά στατιστικά όρια για σφάλματα μέτρησης θα εναρμονισθούν καλύτερα μέσω της κατάρτισης προτύπων για τον εξοπλισμό ελέγχου.9.1.4. Ορισμένα κράτη μέλη περιλαμβάνουν επίσης γενναιόδωρο περιθώριο ανοχής στη μέτρηση του ΠΑ, προκειμένου να ενθαρρύνουν τους συλληφθέντες οδηγούς να επιλέξουν έλεγχο της αναπνοής παρά τον δαπανηρότερο και πλέον χρονοβόρο έλεγχο του αίματος. Στην Σουηδία, αν και ισχύει από το 1990 το σχετικά χαμηλό ΠΑ 0,2 mg/ml, το επιτρεπτό επίπεδο ανοχής για τα αποτελέσματα του ελέγχου μπορεί να επιτρέψει στους οδηγούς να πιουν έως και 0,34 mg/ml σε ορισμένες περιστάσεις. Ο σκοπός αυτού του αυξημένου επιπέδου ανοχής είναι να αυξηθεί το επίπεδο επιβολής, αφού μπορούν να διενεργηθούν πολύ περισσότεροι αποδεικτικοί έλεγχοι της αναπνοής από ό,τι έλεγχοι του αίματος, με δεδομένο αριθμό αστυνομικών πόρων. Τα εν λόγω επίπεδα ανοχής αναπόφευκτα χρειάζεται να καθορίζονται από τα κράτη μέλη, τα οποία πρέπει να εξισορροπούν το αποτρεπτικό αποτέλεσμα του νομίμου ορίου ΠΑ με το αποτρεπτικό αποτέλεσμα ελαφρά υψηλότερου, αλλά επιτρεπτού ΠΑ σε υψηλότερα επίπεδα επιβολής.9.1.5. Επί του παρόντος, η Επιτροπή προπαρασκευάζει σχέδιο πρότασης οδηγίας για τα όργανα μετρήσεως, με την οποία, εάν εγκριθεί, θα εναρμονισθούν οι απαιτήσεις για την ακρίβεια μέτρησης του αποδεικτικού εξοπλισμού ελέγχου της αναπνοής στην ΕΕ. Ο διεθνής οργανισμός νομικής μετρολογίας (OIML) έχει καθορίσει κατευθυντήριες γραμμές για τα διεθνή πρότυπα και οι χώρες μέλη βασίζουν τη νομοθεσία τους στα πρότυπα αυτά.10. ΕΛΑΤΤΩΣΗ ΤΗΣ ΙΚΑΝΟΤΗΤΑΣ ΟΔΗΓΗΣΗΣ ΜΕΣΩ ΤΗΣ ΣΥΝΔΥΑΣΜΕΝΗΣ ΕΠΙΔΡΑΣΗΣ ΟΙΝΟΠΝΕΥΜΑΤΟΣ ΚΑΙ ΝΑΡΚΩΤΙΚΩΝ10.1. Το πρόβλημα των παράνομων ναρκωτικών10.1.1. Πρόσφατες έρευνες σχετικά με την επίδραση της μαριχουάνας στις επιδόσεις οδήγησης(12) κατέληξαν στο συμπέρασμα ότι η ελάττωση της ικανότητας οδήγησης λόγω χρήσης μόνον κάνναβης, η οποία ανερχόταν σε δόσεις τετραυδροκανναβινόλης (THC) 100 έως 200 ug/kg, δεν ήταν πολύ διαφορετική από την ελάττωση της ικανότητας οδήγησης που προκαλούν άλλα ναρκωτικά ή ΠΑ άνω του 0,8 mg/ml. Ωστόσο, διαπιστώθηκε ότι οι ίδιες δόσεις THC, όταν συνδυάζονται με ποσότητα οινοπνεύματος επαρκή για να ανεβάσει το ΠΑ σε 0,4 mg/ml, είχαν ως αποτέλεσμα σοβαρή ελάττωση της ικανότητας οδήγησης.10.1.2. Αυτά τα στοιχεία υψηλού κινδύνου για οδηγούς και αναβάτες, καθώς και η αυξανόμενη χρήση κάνναβης και ανίχνευση THC (όπως και άλλων παράνομων ναρκωτικών) σε οδηγούς που έχουν εμπλακεί σε ατυχήματα(13) δημιουργούν όλο και περισσότερες ανησυχίες για την οδική ασφάλεια στην ΕΕ. Υπάρχουν, όμως, πολλά παράνομα ναρκωτικά και δεν είναι σαφές με ποιον τρόπο θα αλληλεπιδράσουν με το αλκοόλ και θα ελαττώσουν την ικανότητα οδήγησης. Επιπλέον, το πρόγραμμα δράσης της ΕΕ για τα ναρκωτικά (2000-2004), που εγκρίθηκε από το Ευρωπαϊκό Συμβούλιο της Feira, ζητεί από την Επιτροπή και τα κράτη μέλη να αναλάβουν έρευνα για τις συνέπειες της οδήγησης υπό την επήρεια παράνομων ναρκωτικών και φαρμάκων. Η κατοχή και χρήση όλων των παράνομων ναρκωτικών συνιστά, εξ ορισμού, αδίκημα που τιμωρείται στο πλαίσιο της εθνικής νομοθεσίας. Αφού η κατοχή ή χρήση παράνομων νερκωτικών είναι εν πάση περιπτώσει αξιόποινο αδίκημα, το ζήτημα του κατά πόσον η οδήγηση υπό την επήρεια παράνομων ναρκωτικών θα πρέπει να αντιμετωπίζεται ως σοβαρότερο αδίκημα απ' ότι η οδήγηση υπό την επήρεια οινοπνεύματος χρειάζεται να εξετασθεί από τα κράτη μέλη και, συνεπώς, η παρούσα σύσταση δεν ασχολείται με αυτή την πλευρά.10.2. Το πρόβλημα των νόμιμων ναρκωτικών10.2.1. Η χρήση νόμιμων ναρκωτικών (φαρμάκων), από μόνα τους ή σε συνδυασμό με αλκοόλη, καθώς και η επίδρασή τους στην ικανότητα οδήγησης, αποτελεί επίσης σημαντικότατο ζήτημα στο πλαίσιο του αυξημένου κινδύνου ατυχήματος. Υπάρχει, όμως, τεράστιος αριθμός νόμιμων ναρκωτικών, η δε επίδρασή τους στην ικανότητα οδήγησης δεν έχει ερευνηθεί σε καμία περίπτωση τόσο διεξοδικά όπως έχει ερευνηθεί η επίδραση του οινοπνεύματος. Για παράδειγμα, οι βενζοδιαζεπίνες είναι μια ευρέως χρησιμοποιούμενη ομάδα φαρμάκων, τα οποία, σε συνδυασμό με το αλκοόλ, ενδέχεται να ελαττώσουν την ικνανότητα οδήγησης τουλάχιστον όσο συνδυασμοί χαμηλών δόσεων αλκοόλ και κάνναβης.10.2.2. Ολόκληρο το ζήτημα της επίδρασης των νόμιμων ναρκωτικών στους οδηγούς είναι, από μόνο του, πολύ περίπλοκο θέμα, του οποίου η ειδική πλευρά του οινοπνεύματος συνδυασμένου με νόμιμα ναρκωτικά αποτελεί μόνον ένα μέρος. Ωστόσο, τα κράτη μέλη ενδέχεται να θελήσουν να εξετάσουν τον τρόπο αντιμετώπισης του ζητήματος αυτού στην εθνική τους νομοθεσία. Σε ευρωπαϊκό επίπεδο, θα αποκομισθούν προφανή οφέλη από την ανταλλαγή πληροφοριών σχετικά με τα αποτελέσματα της έρευνας και τη βέλτιστη πρακτική.(1) Προωθώντας την οδική ασφάλεια στην ΕΕ: το πρόγραμμα 1997-2001 [COM(97) 131] τελικό.(2) Προτεραιότητες στην οδική ασφάλεια στην ΕΕ: έκθεση προόδου και ιεράρχηση δράσεων [COM(2000) 125].(3) Στρατηγικό σχέδιο οδικής ασφάλειας για την Ευρωπαϊκή Ένωση: ETSC Φεβρουάριος 1997.(4) Έκθεση της ομάδας εργασίας για το οινόπνευμα, τα ναρκωτικά και τα φάρμακα προς την ομάδα υψηλού επιπέδου. Οκτώβριος 1999.(5) NHTSA reporter Vol 10, No 2: Spring 1999, No 3: Summer 1999.(6) COM(88) 707 τελικό.(7) COM(89) 640 τελικό.(8) Μείωση των τραυματισμών σε τροχαία ατυχήματα που οφείλονται σε ελάττωση της ικανότητας οδήγησης λόγω κατανάλωσης οινοπνεύματος: ETSC: Ιανουάριος 1995. Έκθεση της ομάδας εργασίας για το οινόπνευμα, τα ναρκωτικά και τα φάρμακα προς την ομάδα υψηλού επιπέδου. Οκτώβριος 1999.(9) SARTRE 95 και 98 (κοινωνικές στάσεις έναντι των κινδύνων της οδικής κυκλοφορίας στην Ευρώπη).(10) Απόφαση 93/704/ΕΚ του Συμβουλίου.(11) Απόφαση αριθ. 372/1999/ΕΚ του Ευρωπαϊκού Κοινοβουλίου και του Συμβουλίου, της 8ης Φεβρουαρίου 1999, για τη θέσπιση κοινοτικού προγράμματος δράσης σχετικά με την πρόληψη των τραυματισμών στο πλαίσιο της δράσης στον τομέα της δημόσιας υγείας (1999-2003).(12) Μαριχουάνα, αλκοόλ και πραγματικές επιδόσεις οδήγησης NHTSA Ιούλιος 1999.(13) Εξέταση της βιβλιογραφίας για τη σχέση μεταξύ χρήσης ναρκωτικών, ελάττωσης της ικανότητας οδήγησης και τροχαίων ατυχημάτων: τμήμα 2.4.2: Ευρωπαϊκό Κέντρο Παρακολούθησης Ναρκωτικών και Τοξικομανίας: Φαβρουάριος 1999.


title: Σύσταση της Ευρωπαϊκής Κεντρικής Τράπεζας, της 19ης Απριλίου 2013 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ευρωπαϊκής Κεντρικής Τράπεζας (ΕΚΤ/2013/9)

text:
               27.4.2013

               EL

               Επίσημη Εφημερίδα της Ευρωπαϊκής Ένωσης

               C 122/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 19ης Απριλίου 2013
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Ευρωπαϊκής Κεντρικής Τράπεζας
   (ΕΚΤ/2013/9)
   2013/C 122/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως τo άρθρo 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των εξωτερικών ελεγκτών της ΕΚΤ έληξε με το πέρας του ελέγχου για το οικονομικό έτος 2012. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2013.

               (3)

               Η ΕΚΤ επέλεξε ως εξωτερικό της ελεγκτή την εταιρεία Ernst & Young GmbH Wirtschaftsprüfungsgesellschaft για τα οικονομικά έτη 2013 έως 2017,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας Ernst & Young GmbH Wirtschaftsprüfungsgesellschaft ως εξωτερικού ελεγκτή της ΕΚΤ για τα οικονομικά έτη 2013 έως 2017.

      Φρανκφούρτη, 19 Απριλίου 2013.

            Ο Πρόεδρος της ΕΚΤ

         Mario DRAGHI


title: Σύσταση του Συμβουλίου, της 19ης Μαρτίου 2007 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2005

text:
               8.5.2007

               EL

               Επίσημη Εφημερίδα της Ευρωπαϊκής Ένωσης

               C 103/3

      ΣΫΣΤΑΣΗ ΤΟΥ ΣΥΜΒΟΥΛΊΟΥ

   της 19ης Μαρτίου 2007
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (όγδοου ΕΤΑ) για το οικονομικό έτος 2005
   (2007/C 103/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη περί ιδρύσεως της Ευρωπαϊκής Κοινότητας,
   την τέταρτη σύμβαση ΑΚΕ-ΕΚ, που υπεγράφη στο Λομέ στις 15 Δεκεμβρίου 1989 (1), όπως τροποποιήθηκε με τη συμφωνία που υπογράφηκε στο Μαυρίκιο στις 4 Νοεμβρίου 1995 (2),
   την εσωτερική συμφωνία για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (3), με την οποία συστήνεται, μεταξύ άλλων, το Όγδοο Ευρωπαϊκό Ταμείο Ανάπτυξης (όγδοο ΕΤΑ) και ιδίως το άρθρο 33, παράγραφος 3, της εν λόγω συμφωνίας,
   τον δημοσιονομικό κανονισμό, της 16ης Ιουνίου 1998, εφαρμοστέο στη συνεργασία για τη χρηματοδότηση της ανάπτυξης στα πλαίσια της τέταρτης σύμβασης ΑΚΕ-ΕΟΚ (4), και ιδίως τα άρθρα 66 έως 74,
   Έχοντας εξετάσει τον λογαριασμό διαχείρισης και τον ισολογισμό της λειτουργίας του όγδοου ΕΤΑ, ως είχαν στις 31 Δεκεμβρίου 2005, καθώς και την έκθεση του Ελεγκτικού Συνεδρίου για το οικονομικό έτος 2005, που συνοδεύεται από τις απαντήσεις της Επιτροπής (5),
   Εκτιμώντας ότι:

               (1)

               Βάσει του άρθρου 33, παράγραφος 3 της προαναφερθείσας εσωτερικής συμφωνίας, η απαλλαγή από την ευθύνη για τη δημοσιονομική διαχείριση του όγδοου ΕΤΑ παρέχεται στην Επιτροπή από το Ευρωπαϊκό Κοινοβούλιο μετά από σύσταση του Συμβουλίου.

               (2)

               Η εκτέλεση των εργασιών του όγδοου ΕΤΑ από την Επιτροπή, κατά το οικονομικό έτος 2005, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του όγδοου ΕΤΑ για το οικονομικό έτος 2005.

      Βρυξέλλες, 19 Μαρτίου 2007.

            Για το Συμβούλιο

            Ο Πρόεδρος

         H. SEEHOFER

      (1)  EE L 229 της 17.8.1991, σ. 3.

      (2)  ΕΕ L 156 της 29.5.1998, σ. 3.

      (3)  ΕΕ L 156 της 29.5.1998, σ. 108.

      (4)  ΕΕ L 191 της 7.7.1998, σ. 53.

      (5)  ΕΕ C 263 της 31.10.2006, σ. 205.


Σημαντική ανακοίνωση νομικού περιεχομένου

|

52005PC0508

Σύσταση απόφασης του Συµßουλίου για την εκδήλωση «Πολιτιστική Πρωτεύουσα της Ευρώπης» του 2009  /* COM/2005/0508 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.10.2005COM(2005) 508 τελικόΣύστασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την εκδήλωση «Πολιτιστική Πρωτεύουσα της Ευρώπης» του 2009(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ απόφαση αριθ. 1419/1999/EΚ του Ευρωπαϊκού Κοινοβουλίου και του Συμβουλίου της 25ης Μαΐου 1999 για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης για το διάστημα 2005 έως 2019[1], καθορίζει τη διαδικασία για τον ορισμό της πολιτιστικής πρωτεύουσας της Ευρώπης από το 2005 και μετά. Στο παράρτημα 1 της εν λόγω απόφασης περιέχεται ο κατάλογος των κρατών μελών που δικαιούνται να προτείνουν πόλεις για τον εν λόγω τίτλο. Τα δέκα νέα κράτη μέλη που προσχώρησαν στην ΕΕ την 1η Μαΐου 2004 δεν περιλαμβάνονταν στον κατάλογο αυτό. Ως εκ τούτου, η Επιτροπή υπέβαλε πρόταση τροποποίησης της απόφασης αριθ. 1419/1999/ΕΚ ώστε να μπορούν τα νέα κράτη μέλη να προτείνουν υποψήφια πόλη ως Πολιτιστική πρωτεύουσα της Ευρώπης από το 2009. Η πρόταση αυτή εγκρίθηκε από το Ευρωπαϊκό Κοινοβούλιο και το Συμβούλιο στις 13 Απριλίου 2005 (απόφαση αριθ. 649/2005/ΕΚ). Σύμφωνα με το άρθρο 2 της απόφασης αριθ. 1419/1999/ΕΚ όπως τροποποιήθηκε από την απόφαση αριθ. 649/2005/ΕΚ, από το 2009 και μετά, δύο πόλεις από δύο κράτη μέλη (μία από την ΕΕ των 15 και μία από τα νέα κράτη μέλη) ορίζονται ως πολιτιστικές πρωτεύουσες της Ευρώπης, εκ περιτροπής, σύμφωνα με τη χρονολογική σειρά του παραρτήματος I της εν λόγω απόφασης.Οι υποψηφιότητες κοινοποιούνται στο Ευρωπαϊκό Κοινοβούλιο, το Συμβούλιο, την Ευρωπαϊκή Επιτροπή και την Επιτροπή των Περιφερειών από τα ενδιαφερόμενα κράτη μέλη τουλάχιστον τέσσερα χρόνια πριν την προγραμματιζόμενη έναρξη της εκδήλωσης.Η Επιτροπή συγκροτεί, κάθε χρόνο, μια επιτροπή επιλογής η οποία συντάσσει έκθεση για τις προταθείσες πόλεις βάσει των στόχων και των χαρακτηριστικών της δράσης. Η επιτροπή επιλογής απαρτίζεται από εξέχουσες, ανεξάρτητες προσωπικότητες που είναι εμπειρογνώμονες στον τομέα του πολιτισμού. Η επιτροπή επιλογής υποβάλλει την έκθεσή της στην Επιτροπή, το Ευρωπαϊκό Κοινοβούλιο και το Συμβούλιο.Το Ευρωπαϊκό Κοινοβούλιο μπορεί να υποβάλει γνωμοδότηση στην Επιτροπή σχετικά με τις υποψηφιότητες των πόλεων το αργότερο εντός 3 μηνών από την παραλαβή της έκθεσης. Για το 2009, το Ευρωπαϊκό Κοινοβούλιο δεν υπέβαλε γνώμη[2].Tο Συμβούλιο, ενεργώντας βάσει σύστασης της Επιτροπής που διατυπώθηκε υπό το φως της έκθεσης της επιτροπής επιλογής, ορίζει επίσημα τις εν λόγω πόλεις για το έτος για το οποίο έχουν προταθεί.Σύμφωνα με το άρθρο 2 και το παράρτημα I, η Αυστρία και η Λιθουανία κοινοποίησαν τις υποψηφιότητες των πόλεων Linz και Vilnius αντίστοιχα.Η επιτροπή επιλογής συνεδρίασε στις 14 Απριλίου 2005 για να εξετάσει τις δύο υποψηφιότητες. Η εξέταση περιλάμβανε ακροάσεις εκπροσώπων των πόλεων Linz και Vilnius. Η επιτροπή επιλογής υπέβαλε την έκθεσή της στην Επιτροπή στις 29 Απριλίου 2005· κατόπιν σχετικού αιτήματος της κριτικής επιτροπής, η Επιτροπή διαβίβασε την έκθεση στα υπόλοιπα θεσμικά όργανα.Βάσει της συνολικής αξιολόγησης και των συστάσεων της επιτροπής επιλογής για τις αιτήσεις και των δύο υποψήφιων πόλεων, η επιτροπή – ενώ ζήτησε ορισμένες βελτιώσεις στομείς που προσδιορίζονται στην έκθεση – συμφώνησε ομόφωνα και συνιστά στα θεσμικά όργανα της Ευρωπαϊκής Ένωσης να αναθέσουν στο Linz και το Vilnius τη διοργάνωση των εκδηλώσεων της πολιτιστικής πρωτεύουσας της Ευρώπης το 2009.Συμπερασματικά, η Επιτροπή, σύμφωνα με το άρθρο 2 παράγραφος 3 της απόφασης αριθ. 1419/1999/ΕΚ όπως τροποποιήθηκε από την απόφαση αριθ. 649/2005/ΕΚ υποβάλλει στο Συμβούλιο την προσαρτημένη σύσταση για τον επίσημο ορισμό των πόλεων Linz και Vilnius αντίστοιχα ως πολιτιστικών πρωτευουσών της Ευρώπης το 2009.ΣύστασηΑΠΟΦΑΣΗΣ ΤΟΥ ΣΥΜΒΟΥΛΙΟΥγια την εκδήλωση «Πολιτιστική Πρωτεύουσα της Ευρώπης» του 2009ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση αριθ. 1419/1999/ΕΚ όπως τροποποιήθηκε από την απόφαση αριθ. 649/2005/ΕΚ του Ευρωπαϊκού Κοινοβουλίου και του Συμβουλίου για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης για το διάστημα 2005 έως 2019[3], και ιδίως το άρθρο 2 παράγραφος 3,την έκθεση της επιτροπής επιλογής του Απριλίου 2005 που υποβλήθηκε στην Επιτροπή, το Ευρωπαϊκό Κοινοβούλιο και το Συμβούλιο σύμφωνα με το άρθρο 2 παράγραφος 2 της απόφασης αριθ. 1419/1999/EΚ όπως τροποποιήθηκε από την απόφαση αριθ. 649/2005/ΕΚ,εκτιμώντας ότι τα κριτήρια του άρθρου 3 και του παραρτήματος II της απόφασης αριθ. 1419/1999/ΕΚ όπως τροποποιήθηκε από την απόφαση αριθ. 649/2005/ΕΚ ικανοποιούνται πλήρως,τη σύσταση της Επιτροπής της  2005,ΑΠΟΦΑΣΙΖΕΙ:Άρθρο 1Οι πόλεις Linz και Vilnius ορίζονται «Πολιτιστική πρωτεύουσα της Ευρώπης 2009» σύμφωνα με το άρθρο 2 παράγραφος 1 της απόφασης αριθ. 1419/1999/EΚ όπως τροποποιήθηκε από την απόφαση αριθ. 649/2005/ΕΚ.Άρθρο 2Και οι δύο ορισθείσες πόλεις λαμβάνουν τα αναγκαία μέτρα για να εξασφαλίσουν την αποτελεσματική υλοποίηση των άρθρων 1 και 5 της απόφασης αριθ. 1419/1999/EΚ όπως τροποποιήθηκε από την απόφαση αριθ. 649/2005/ΕΚ.Βρυξέλλες,Για το ΣυμβούλιοΟ Πρόεδρος [1] ΕΕ L 166 της 1.7.1999, σ. 1.[2] Βλ. «Έκθεση σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 1419/1999/ΕΚ», Εισηγητής Michel Rocard, PE 334.052, Αιτιολογική έκθεση, σελίδα 10.[3] ΕΕ L 166 της 1.7.1999, σ. 1. και ΕΕ L 117 της 4.05.2005, σ. 20.


				|

		52014DC0424

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Ρουμανίας για το 2014_x000b__x000b_και τη διατύπωση γνώμης του Συμβουλίου σχετικά με το πρόγραμμα σύγκλισης της Ρουμανίας για το 2014 /* COM/2014/0424 final - 2014/ () */

Σύσταση για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά με
το εθνικό πρόγραμμα
μεταρρυθμίσεων
της Ρουμανίας για
το 2014
και τη διατύπωση
γνώμης του Συμβουλίου
σχετικά με το πρόγραμμα
σύγκλισης της Ρουμανίας
για το 2014
ΤΟ ΣΥΜΒΟΥΛΙΟ
ΤΗΣ ΕΥΡΩΠΑΪΚΗΣ
ΕΝΩΣΗΣ,
Έχοντας υπόψη
τη Συνθήκη για τη
λειτουργία της
Ευρωπαϊκής Ένωσης,
και ιδίως το άρθρο
121 παράγραφος 2 και
το άρθρο 148 παράγραφος
4,
Έχοντας υπόψη
τον κανονισμό (ΕΚ)
αριθ. 1466/97 του Συμβουλίου,
της 7ης Ιουλίου 1997,
για την ενίσχυση
της εποπτείας της
δημοσιονομικής
κατάστασης και
την εποπτεία και
τον συντονισμό
των οικονομικών
πολιτικών[1], και ιδίως
το άρθρο 9 παράγραφος
2,
Έχοντας υπόψη
τη σύσταση της Ευρωπαϊκής
Επιτροπής[2],
Έχοντας υπόψη
τα ψηφίσματα του
Ευρωπαϊκού Κοινοβουλίου[3],
Έχοντας υπόψη
τα συμπεράσματα
του Ευρωπαϊκού
Συμβουλίου,
Έχοντας υπόψη
τη γνώμη της επιτροπής
απασχόλησης,
Έχοντας υπόψη
τη γνώμη της οικονομικής
και δημοσιονομικής
επιτροπής,
Έχοντας υπόψη
τη γνώμη της επιτροπής
κοινωνικής προστασίας,
Έχοντας υπόψη
τη γνώμη της επιτροπής
οικονομικής πολιτικής,

Εκτιμώντας
τα ακόλουθα:
(1)
Στις 26 Μαρτίου
2010, το Ευρωπαϊκό Συμβούλιο
συμφώνησε με την
πρόταση της Επιτροπής
για τη δρομολόγηση
της στρατηγικής
«Ευρώπη 2020», μιας νέας
στρατηγικής για
την ανάπτυξη και
την απασχόληση,
η οποία, βασιζόμενη
στον μεγαλύτερο
συντονισμό των
οικονομικών πολιτικών,
θα εστιάζεται στους
νευραλγικούς τομείς
στους οποίους απαιτείται
δράση ώστε να ενισχυθεί
το δυναμικό διατηρήσιμης
ανάπτυξης και ανταγωνιστικότητας
της Ευρώπης.
(2)
Στις 13 Ιουλίου
2010, το Συμβούλιο, με
βάση τις προτάσεις
της Επιτροπής, εξέδωσε
σύσταση σχετικά
με τους γενικούς
προσανατολισμούς
της οικονομικής
πολιτικής των κρατών
μελών και της Ένωσης
(2010 έως 2014) και, στις 21 Οκτωβρίου
2010, εξέδωσε απόφαση
σχετικά με τις κατευθυντήριες
γραμμές για τις
πολιτικές απασχόλησης
των κρατών μελών,
οι οποίες από κοινού
αποτελούν τις «ολοκληρωμένες
κατευθυντήριες
γραμμές». Τα κράτη
μέλη κλήθηκαν να
λαμβάνουν υπόψη
τις ολοκληρωμένες
κατευθυντήριες
γραμμές στις οικονομικές
πολιτικές και στις
πολιτικές για την
απασχόληση.
(3)
Στις 29 Ιουνίου
2012, οι αρχηγοί κρατών
και κυβερνήσεων
ενέκριναν «Σύμφωνο
για την ανάπτυξη
και την απασχόληση»,
το οποίο παρέχει
ένα συνεκτικό πλαίσιο
δράσης σε επίπεδο
κρατών μελών, ΕΕ
και ευρωζώνης, με
την κινητοποίηση
όλων των δυνατών
μηχανισμών, μέσων
και πολιτικών. Έλαβαν
απόφαση σχετικά
με τη δράση που πρέπει
να αναληφθεί στο
επίπεδο των κρατών
μελών, ιδίως εκφράζοντας
την απόλυτη προσήλωσή
τους στην επίτευξη
των στόχων της στρατηγικής
«Ευρώπη 2020» και στην
εφαρμογή των συστάσεων
ανά χώρα.
(4)
Στις 9 Ιουλίου
2013, το Συμβούλιο εξέδωσε
σύσταση σχετικά
με το εθνικό πρόγραμμα
μεταρρυθμίσεων
της Ρουμανίας για
το 2013 και εξέδωσε
τη γνώμη του σχετικά
με το επικαιροποιημένο
πρόγραμμα σύγκλισης
της Ρουμανίας για
την περίοδο 2012-2016.
(5)
Στις 13 Νοεμβρίου
2013, η Επιτροπή εξέδωσε
την ετήσια επισκόπηση
της ανάπτυξης[4], δίνοντας
το εναρκτήριο λάκτισμα
για το Ευρωπαϊκό
Εξάμηνο του 2014 σχετικά
με τον συντονισμό
των οικονομικών
πολιτικών. Την ίδια
ημερομηνία η Επιτροπή,
με βάση τον κανονισμό
(ΕΕ) αριθ. 1176/2011, εξέδωσε
την Έκθεση για τον
Μηχανισμό Επαγρύπνησης[5].
(6)
Στις 20 Δεκεμβρίου
2013, το Ευρωπαϊκό Συμβούλιο
ενέκρινε τις προτεραιότητες
για την εξασφάλιση
χρηματοπιστωτικής
σταθερότητας, δημοσιονομικής
εξυγίανσης και
δράσης για την ενίσχυση
της ανάπτυξης. Υπογράμμισε
την ανάγκη να επιδιωχθεί
διαφοροποιημένη,
φιλική προς την
ανάπτυξη δημοσιονομική
εξυγίανση, να αποκατασταθούν
οι κανονικές συνθήκες
δανειοδότησης στην
οικονομία, να προωθηθούν
η ανάπτυξη και η
ανταγωνιστικότητα,
να καταπολεμηθούν
η ανεργία και οι
κοινωνικές επιπτώσεις
της κρίσης και να
εκσυγχρονιστεί
η δημόσια διοίκηση.
(7)
Στις 6 Μαΐου
2014, η Ρουμανία υπέβαλε
το εθνικό της πρόγραμμα
μεταρρυθμίσεων
του 2014 και στις 5 Μαΐου
2014 το εθνικό πρόγραμμα
σύγκλισης του 2014.
Για να ληφθεί υπόψη
η αλληλεξάρτησή
τους, τα δύο προγράμματα
αξιολογήθηκαν ταυτόχρονα.
(8)
Στις 22 Oκτωβρίου
2013, το Συμβούλιο εξέδωσε
την απόφαση 2013/531/EΕ για
χορήγηση μεσοπρόθεσμης
χρηματοδοτικής
συνδρομής από την
Ένωση στη Ρουμανία
ύψους έως 2 δισεκατ.
ευρώ μέχρι τον Σεπτέμβριο
του 2015. Η προληπτική
μεσοπρόθεσμη χρηματοδοτική
συνδρομή για τη
Ρουμανία στο πλαίσιο
του μηχανισμού
στήριξης του ισοζυγίου
πληρωμών για τα
κράτη μέλη που δεν
ανήκουν στη ζώνη
του ευρώ κρίθηκε
κατάλληλη λόγω
αστάθειας των ροών
κεφαλαίων που επηρεάζουν
ιδίως τις αναδυόμενες
αγορές, κινδύνων
που συνδέονται
με το μακροοικονομικό
σενάριο και τρωτών
σημείων που εξακολουθούν
να υπάρχουν στον
τραπεζικό τομέα.
Μολονότι, υπό τις
παρούσες συνθήκες
της αγοράς, η Ρουμανία
δεν σκοπεύει να
ζητήσει την εκταμίευση
οιασδήποτε δόσης,
η προληπτική συνδρομή
αναμένεται να συμβάλει
στην εδραίωση της
μακροοικονομικής,
δημοσιονομικής
και χρηματοπιστωτικής
σταθερότητας και,
μέσω της συνέχισης
των διαρθρωτικών
μεταρρυθμίσεων,
να αυξήσει την ανθεκτικότητα
και το αναπτυξιακό
δυναμικό της ρουμανικής
οικονομίας. Το μνημόνιο
συμφωνίας της 6ης
Νοεμβρίου 2013 και τα
επακόλουθα συμπληρώματά
του σχετικά με τους
όρους που πρέπει
να πληρούνται δυνάμει
της προληπτικής
συνδρομής της ΕΕ
συμπληρώνει και
στηρίζει τις ειδικές
ανά χώρα συστάσεις
στο πλαίσιο του
Ευρωπαϊκού Εξαμήνου.
Η χορήγηση της προληπτικής
συνδρομής της ΕΕ
θα εξαρτηθεί από
την εφαρμογή ενός
εκτενούς προγράμματος
οικονομικής πολιτικής
με ιδιαίτερη εστίαση
στα μέτρα διαρθρωτικών
μεταρρυθμίσεων
που περιλαμβάνουν,
μεταξύ άλλων, τις
ειδικές ανά χώρα
συστάσεις σχετικά
με την διοικητική
ικανότητα, τις μεταρρυθμίσεις
στην αγορά προϊόντων,
το επιχειρηματικό
περιβάλλον, τις
αγορές εργασίας,
τις συντάξεις, τις
κρατικές επιχειρήσεις
και την υγειονομική
περίθαλψη. Το εν
λόγω θεματολόγιο
δεν απαλλάσσει
τη ρουμανική κυβέρνηση
από την πλήρη εφαρμογή
όλων των ειδικών
ανά χώρα συστάσεων.
Κατά τη λήψη αποφάσεων
προτεραιότητας
με συνεκτικό τρόπο
θα πρέπει να εξετάζονται
η ιεράρχηση των
πολιτικών, η εφαρμογή
και ο συντονισμός
που απαιτούνται
για την εφαρμογή
του μνημονίου συμφωνίας
και των ειδικών
ανά χώρα συστάσεων.
(9)
Ο στόχος δημοσιονομικής
στρατηγικής που
περιγράφεται στο
πρόγραμμα σύγκλισης
2014 είναι η επίτευξη
του μεσοπρόθεσμου
στόχου, που συνίσταται
σε διαρθρωτικό
έλλειμμα -1% του ΑΕΠ
το 2015, ο οποίος αντικατοπτρίζει
την απαίτηση του
Συμφώνου Σταθερότητας
και Ανάπτυξης, καθώς
και η παραμονή στο
εν λόγω επίπεδο
στη συνέχεια. Η Ρουμανία
απολαύει το 2014 της
δυνατότητας να
αποκλίνει προσωρινά
από την πορεία προσαρμογής
προς την επίτευξη
του μεσοπρόθεσμου
στόχου που επιτρέπεται
για από κοινού χρηματοδοτούμενα
σχέδια. Η προσωρινή
απόκλιση πρέπει
να αντισταθμιστεί
κατά το επόμενο
έτος. Το πρόγραμμα
προβλέπει σταθεροποίηση
του (εκ νέου υπολογισθέντος)
διαρθρωτικού ισοζυγίου
το 2014 και βελτίωση
κατά 0,8 του ΑΕΠ το
2015. Οι δαπάνες προβλέπεται
να αυξηθούν με ρυθμό
σύμφωνο προς την
τιμή αναφοράς για
τις δαπάνες τόσο
το 2014 όσο και το 2015. Ο
λόγος δημόσιου
χρέους προς ΑΕΠ
προβλέπεται να
ανέλθει σε 40% το 2015 και
να μειωθεί κατά
την περίοδο 2016-2017. Συνολικά,
η δημοσιονομική
στρατηγική που
προβλέπεται στο
πρόγραμμα είναι
ευθυγραμμισμένη
με τις απαιτήσεις
του Συμφώνου Σταθερότητας
και Ανάπτυξης. Το
μακροοικονομικό
σενάριο στο οποίο
στηρίζονται οι
δημοσιονομικές
προβολές, είναι
εύλογο. Σε γενικές
γραμμές είναι ευθυγραμμισμένο
με τις εαρινές προβλέψεις
του 2014 της Επιτροπής.
Ωστόσο, η εκτίμηση
του δυνητικού ΑΕΠ
που ορίζεται στο
πρόγραμμα σύγκλισης
είναι ελαφρά υψηλότερο,
κυρίως λόγω πιο
αισιόδοξων προοπτικών
για την αγοράς εργασίας.
Υπάρχουν κίνδυνοι
δυσμενών εξελίξεων
στα δημοσιονομικά
σχέδια του 2014 που
συνδέονται με τον
έλεγχο των δαπανών
και την μικρότερη
από την αναμενόμενη
είσπραξη φόρων.
Επιπλέον, για το
2015 και μετέπειτα,
δεν έχουν ακόμη
διευκρινιστεί τα
μέτρα στήριξης
της προτεινόμενης
δημοσιονομικής
πορείας. Σύμφωνα
με την πρόβλεψη
της Επιτροπής, παρά
μια μικρή επιδείνωση
του διαρθρωτικού
ισοζυγίου το 2014, η
Ρουμανία συμμορφώνεται
με τις απαιτήσεις
του Συμφώνου Σταθερότητας
και Ανάπτυξης το
2014, λαμβανομένης υπόψη
της προσωρινής
απόκλισης που επιτρέπεται
για από κοινού χρηματοδοτούμενα
σχέδια. Για το 2015, υπάρχει
κίνδυνος σημαντικής
απόκλισης από την
απαιτούμενη διαρθρωτική
προσαρμογή λαμβανομένης
υπόψη της απαραίτητης
αντιστάθμισης για
την προσωρινή απόκλιση
που επιτρέπεται
για από κοινού χρηματοδοτούμενα
σχέδια. Επιπλέον,
η Ρουμανία προβλέπεται
να παρεκκλίνει
από την τιμή αναφοράς
για τις δαπάνες
το 2015. Με βάση την αξιολόγηση
του προγράμματος
και τις προβλέψεις
της Επιτροπής, σύμφωνα
με τον κανονισμό
(ΕΚ) αριθ. 1466/97 του Συμβουλίου,
το Συμβούλιο είναι
της γνώμης ότι το
πρόγραμμα παρουσιάζει
κίνδυνο σημαντικής
απόκλισης από τις
απαιτήσεις του
προληπτικού σκέλους
το 2015.
(10)
Η φορολογική
απάτη και η φοροδιαφυγή
στους τομείς του
ΦΠΑ, συμπεριλαμβανομένων
διασυνοριακών συστημάτων,
ειδικών φόρων κατανάλωσης,
εισφορών κοινωνικής
ασφάλισης και φορολογίας
εισοδήματος εξακολουθούν
να συνιστούν μείζονα
πρόκληση. Η απτή
πρόοδος στην καταπολέμηση
της αδήλωτης εργασίας
είναι περιορισμένη,
ενώ η αποτελεσματικότητα
της στρατηγικής
φορολογικής συμμόρφωσης
παρεμποδίζεται
από την έλλειψη
ρεαλιστικών και
δεσμευτικών μέτρων
εφαρμογής, καθώς
και από την ανεπαρκή
εστίαση στην πρόληψη.
Βρίσκεται σε εξέλιξη
μεταρρύθμιση της
φορολογικής διοίκησης
ώστε να αυξηθεί
η αποτελεσματικότητά
της· η διασυνοριακή
διοικητική συνεργασία,
ιδίως στον τομέα
του ΦΠΑ, παραμένει
περιορισμένη. Η
φορολογική επιβάρυνση
των μισθωτών χαμηλού
και μεσαίου εισοδήματος
παραμένει υψηλή
και ενθαρρύνει
την αδήλωτη εργασία
και τη μη δήλωση
όλων των εισοδημάτων.
Σημειώθηκε πρόοδος
στον τομέα των περιβαλλοντικών
φόρων, καθώς βελτιώθηκε
το σύστημα φορολογίας
οχημάτων και οι
ειδικοί φόροι κατανάλωσης
στα καύσιμα αυξήθηκαν
και υπόκεινται
πλέον σε αυτόματη
τιμαριθμική αναπροσαρμογή.
Η Ρουμανία αντιμετωπίζει
κινδύνους όσον
αφορά τη μακροπρόθεσμη
διατηρησιμότητα,
ιδίως λόγω των δαπανών
που σχετίζονται
με τη δημογραφική
γήρανση. Υπάρχουν
ανησυχίες όσον
αφορά τη βιωσιμότητα
και την επάρκεια
του συνταξιοδοτικού
συστήματος, οι οποίες
πηγάζουν από τη
χαμηλή αναλογία
των εργαζομένων
που καταβάλλουν
εισφορές κοινωνικής
ασφάλισης έναντι
των ατόμων που εισπράττουν
συντάξεις. Η Ρουμανία
έχει λάβει μέτρα
για την εξίσωση
της ηλικίας συνταξιοδότησης
γυναικών και ανδρών
από το 2035.
(11)
Η ανεπαρκής
χρησιμοποίηση των
πόρων και η κακή
διαχείριση αυξάνουν
τον κίνδυνο για
τη δημοσιονομική
διατηρησιμότητα
στον τομέα της υγείας.
Οι ευρέως διαδεδομένες
άτυπες πληρωμές
στη δημόσια υγειονομική
περίθαλψη παρεμποδίζουν
την προσβασιμότητα,
την αποτελεσματικότητα
και την ποιότητα
του συστήματος.
Έχουν αρχίσει μεταρρυθμίσεις
για τη βελτίωση
της αποτελεσματικότητας
του τομέα της υγειονομικής
περίθαλψης και
της δημοσιονομικής
του διατηρησιμότητας,
αλλά χρειάζονται
συνεχείς προσπάθειες.
Ορισμένα από τα
μέτρα παρουσιάζουν
καθυστερήσεις και
πλήττονται από
ανεπαρκή χρηματοδότηση
και περιορισμένη
ικανότητα των υπηρεσιών.
Ο περιορισμός της
υπερβολικής χρήσης
νοσοκομειακής φροντίδας
εσωτερικών ασθενών
και η ενίσχυση της
πρωτοβάθμιας φροντίδας
και των συστημάτων
παραπομπής ασθενών
θα βελτιώσουν τη
σχέση κόστους/αποτελεσματικότητας.
Έχουν δρομολογηθεί
περαιτέρω μεταρρυθμίσεις
του συστήματος
υγειονομικής περίθαλψης
που στοχεύουν στη
βελτίωση της υγείας
του πληθυσμού, μεταξύ
άλλων, με την προώθηση
της δίκαιης πρόσβασης
σε ποιοτικές υπηρεσίες
υγείας.
(12)
Το υψηλό επίπεδο
ανεργίας, η ανεπαρκής
αξιοποίηση του
εργατικού δυναμικού
και η ανάγκη βελτίωσης
της ποιότητας και
της παραγωγικότητας
του εργατικού δυναμικού
παραμένουν σημαντικές
προκλήσεις για
τη ρουμανική αγορά
εργασίας. Η ποιότητα
των δημόσιων υπηρεσιών
εύρεσης εργασίας
και επανεκπαίδευσης
παραμένει χαμηλή,
παρά τη λήψη ορισμένων
μέτρων μικρής κλίμακας.
Οι περιορισμένοι
πόροι της δημόσιας
υπηρεσίας απασχόλησης
και η έλλειψη μετρήσεων
των επιδόσεων δυσχεραίνουν
την αποτελεσματική
παροχή εξατομικευμένων
υπηρεσιών σε άτομα
που αναζητούν εργασία,
υπηρεσιών στους
εργοδότες και την
ολοκλήρωση των
ενεργών και των
παθητικών πολιτικών
για την αγορά εργασίας.
Η Ρουμανία παρουσιάζει
υψηλό και αυξανόμενο
ποσοστό νέων εκτός
απασχόλησης, εκπαίδευσης
ή κατάρτισης (17,3% το
2013). Η εκπόνηση εθνικής
στρατηγικής για
την ενεργό γήρανση
με στόχο την αύξηση
του ποσοστού απασχόλησης
των ατόμων μεγαλύτερης
ηλικίας έχει καθυστερήσει
και επί του παρόντος
αναμένεται μέχρι
τα τέλη του 2014.
(13)
Δεν υπάρχουν
διαφανείς κατευθυντήριες
γραμμές για τον
καθορισμό του κατώτατου
μισθού με συμμετοχή
των κοινωνικών
εταίρων με στόχο
τη στήριξη της απασχόλησης
και της ανταγωνιστικότητας
και τη διασφάλιση
του εργατικού εισοδήματος
με διατηρήσιμο
τρόπο.
(14)
Η εκπαιδευτική
μεταρρύθμιση του
2011 η οποία δρομολόγησε
ένα μακροπρόθεσμο
θεματολόγιο για
την αναβάθμιση
της ποιότητας της
εκπαίδευσης σε
όλα τα επίπεδα, δεν
είναι ακόμη πλήρως
λειτουργική, λόγω
ανεπαρκών δημοσιονομικών
και ανθρώπινων
πόρων. Μετά από απότομη
παρακμή της επαγγελματικής
εκπαίδευσης και
κατάρτισης κατά
τα τελευταία είκοσι
έτη, δρομολογήθηκαν
αρκετές μεταρρυθμίσεις
και πιλοτικά σχέδια
τα τελευταία χρόνια
αλλά η διαθεσιμότητα
επαγγελματικής
εκπαίδευσης και
κατάρτισης, η σύνδεσή
της με την αγορά
εργασίας και η συμμετοχή
των επιχειρήσεων
στη μάθηση στον
χώρο εργασίας και
σε μορφές μαθητείας
παραμένει σε χαμηλό
επίπεδο. Εξακολουθεί
να υπάρχει αναντιστοιχία
δεξιοτήτων για
τους αποφοίτους
τριτοβάθμιας εκπαίδευσης
και η σύνδεση μεταξύ
επιχειρήσεων και
ακαδημαϊκών κύκλων
παραμένει ασθενής,
όπως καταδεικνύεται
από το υψηλό ποσοστό
ανεργίας και από
το γεγονός ότι πολλοί
απόφοιτοι πανεπιστημίου
απασχολούνται είτε
σε επαγγέλματα
που δεν αντιστοιχούν
στην εκπαίδευσή
τους, είτε σε θέσεις
εργασίας που απαιτούν
χαμηλότερα επίπεδα
προσόντων. Η συμμετοχή
σε δραστηριότητες
δια βίου μάθησης
εξακολουθεί να
είναι από τις χαμηλότερες
στην ΕΕ. Το ποσοστό
πρόωρης εγκατάλειψης
του σχολείου, το
οποίο εξακολουθεί
να είναι ένα από
τα υψηλότερα στην
ΕΕ, είναι σήμερα
μεγαλύτερο από
ό,τι πριν από το 2010
και πλήττει ιδίως
τους Ρομά. Η απασχόληση
των γυναικών παρεμποδίζεται
από την παροχή περιορισμένης
πρόσβασης σε οικονομικά
προσιτές και ποιοτικές
υπηρεσίες παιδικής
φροντίδας, ιδίως
για παιδιά ηλικίας
0-3 ετών.
(15)
Η μείωση της
φτώχειας εξακολουθεί
να αποτελεί μείζονα
πρόκληση. Παρά τη
σχετικά σταθερή
κατάσταση της απασχόλησης,
τα ακαθάριστα εισοδήματα
των νοικοκυριών
ακολούθησαν καθοδική
πορεία και οι εισοδηματικές
ανισότητες αυξήθηκαν.
Οι οικογένειες
με παιδιά είναι
ιδιαίτερα εκτεθειμένες.
Σημειώθηκε περιορισμένη
μόνο πρόοδος στην
επιτάχυνση της
μετάβασης από την
ιδρυματική φροντίδα
σε εναλλακτική
φροντίδα των παιδιών
που στερούνται
γονικής μέριμνας.
Υπάρχει ακόμη μεγάλος
αριθμός ατόμων
με αναπηρία σε μεγάλα
ιδρύματα, ενώ δεν
έχουν αναπτυχθεί
επαρκώς οι κοινοτικές
υπηρεσίες για τα
εν λόγω άτομα. Η περιορισμένη
απορρόφηση, κάλυψη
και επάρκεια των
κοινωνικών παροχών
εξακολουθούν να
αποτελούν πρόκληση
όσον αφορά την αποτελεσματικότητα
των κοινωνικών
παροχών να μειώσουν
τη φτώχεια. Η εισαγωγή
του ελάχιστου εισοδήματος
ένταξης που συνδυάζει
τρεις υφιστάμενες
κοινωνικές παροχές
(το ελάχιστο εγγυημένο
εισόδημα, το οικογενειακό
επίδομα και το επίδομα
θέρμανσης) και έχει
προγραμματιστεί
για το 2015, έχει καθυστερήσει.
Η εφαρμογή της εθνικής
στρατηγικής για
την ένταξη των Ρομά
άρχισε το 2012, αλλά
τα κονδύλια για
την υλοποίηση των
βασικών σχεδίων
δράσης ήταν ανεπαρκή
και τα αποτελέσματα
είναι περιορισμένα.
Η αναθεώρηση της
στρατηγικής και
η εφαρμογή των αναθεωρημένων
σχεδίων δράσης
έχουν καθυστερήσει.
(16)
Η περιορισμένη
ικανότητα της δημόσιας
διοίκησης να αναπτύσσει
και να εφαρμόζει
πολιτικές εξακολουθεί
να αποτελεί κύρια
πρόκληση για τη
Ρουμανία, καθώς
παρεμποδίζει τη
συνολική ανάπτυξη
της χώρας, το επιχειρηματικό
περιβάλλον και
την ικανότητα για
δημόσιες επενδύσεις,
ενώ δεν επιτρέπει
την παροχή δημόσιων
υπηρεσιών επαρκούς
ποιότητας. Οι διαρθρωτικές
αιτίες που οδήγησαν
σε χαμηλή διοικητική
ικανότητα αναλύθηκαν
το 2013. Βάσει της εν
λόγω ανάλυσης, ετοιμάζεται
επί του παρόντος
στρατηγική για
την περίοδο 2014-20, με
στόχο την ενίσχυση
της δημόσιας διοίκησης,
η οποία αναμένεται
να ολοκληρωθεί
μέχρι τα μέσα του
2014.
(17)
Παρόλο που
πραγματοποιήθηκε
σημαντική πρόοδος,
το ποσοστό απορρόφησης
των κονδυλίων της
ΕΕ παραμένει ένα
από τα χαμηλότερα
στην ΕΕ. Τα μονίμως
αδύναμα συστήματα
διαχείρισης και
ελέγχου και οι πρακτικές
των δημοσίων συμβάσεων
ενδέχεται να έχουν
αρνητική επίπτωση
στην κατάρτιση
της επόμενης γενιάς
προγραμμάτων και
στην υλοποίησή
τους. Η νομοθεσία
για τις δημόσιες
συμβάσεις πάσχει
από αστάθεια και
έλλειψη συνοχής.
Το θεσμικό πλαίσιο
που χαρακτηρίζεται
από πολλούς παράγοντες
και συχνά επικαλυπτόμενες
αρμοδιότητες δεν
διαθέτει τα μέσα
για την αντιμετώπιση
των ελλείψεων και
την παροχή κατάλληλης
καθοδήγησης στις
αναθέτουσες αρχές.
Η διαφθορά και η
σύγκρουση συμφερόντων
εξακολουθούν να
αποτελούν πηγή
ανησυχίας για τις
αναθέτουσες αρχές.
Μέχρι τα τέλη του
2014 αναμένεται να τεθεί
σε λειτουργία ένα
σύστημα εκ των προτέρων
ελέγχων στη διαδικασία
ανάθεσης δημόσιων
συμβάσεων.
(18)
Η χαμηλή ποιότητα
των κανονιστικών
ρυθμίσεων και η
έλλειψη διαφάνειας
και προβλεψιμότητας
του κανονιστικού
πλαισίου συνιστούν
εμπόδια για τις
επιχειρήσεις και
τους πολίτες. Οι
διαδικασίες εφοδιασμού
με ηλεκτρικό ρεύμα,
η διεκπεραίωση
των οικοδομικών
αδειών και η πληρωμή
φόρων εξακολουθούν
να χαρακτηρίζονται
από πολυπλοκότητα.
Τα ασαφή δικαιώματα
κυριότητας γης
συνιστούν μία ακόμη
πρόκληση για το
επιχειρηματικό
περιβάλλον της
Ρουμανίας, καθώς
λιγότερο από το
50% των δικαιωμάτων
ιδιοκτησίας και
των δικαιωμάτων
ακίνητης περιουσίας
καταχωρίζονται
στο κτηματολόγιο
και μόνο περίπου
το 15% των αρχείων ακίνητης
περιουσίας επαληθεύονται
και καταχωρίζονται
ψηφιακά. Η Ρουμανία
έχει σημειώσει
πρόοδο όσον αφορά
τη βελτίωση της
ποιότητας, της ανεξαρτησίας
και της αποτελεσματικότητας
του ρουμανικού
δικαστικού συστήματος,
καθώς και την καταπολέμηση
της διαφθοράς, αλλά
τα εν λόγω θέματα
εξακολουθούν να
αποτελούν πηγή
ανησυχίας για επιχειρήσεις
που αναζητούν αποτελεσματικούς
μηχανισμούς προσφυγής.
Σε πολιτικό και
διοικητικό επίπεδο
εκδηλώνεται ακόμη
ισχυρή αντίδραση
σε μέτρα σχετικά
με την ακεραιότητα
και την καταπολέμηση
της διαφθοράς.
(19)
Η ρύθμιση των
τιμών στην αγορά
ηλεκτρικής ενέργειας
για βιομηχανικούς
πελάτες έληξε το
2013 και έχει ξεκινήσει
η σταδιακή κατάργηση
της ρύθμισης των
τιμών του φυσικού
αερίου και της ηλεκτρικής
ενέργειας Η αποτελεσματικότητα
και η διαφάνεια
στη διακυβέρνηση
των κρατικών επιχειρήσεων
στους εν λόγω τομείς
αποτελούν σοβαρή
πρόκληση. Η ελευθέρωση
των τιμών της ενέργειας
αναμένεται να δημιουργήσει
κίνητρα για τη βελτίωση
της ενεργειακής
απόδοσης, παρόλο
που χρειάζονται
συγκεκριμένα μέτρα
και κινητοποίηση
πόρων για την περαιτέρω
βελτίωση της ενεργειακής
απόδοσης στους
τομείς των κατοικιών,
της τηλεθέρμανσης,
της βιομηχανίας
και των αστικών
μεταφορών. Η ενσωμάτωση
των αγορών ηλεκτρικής
ενεργείας και φυσικού
αερίου της Ρουμανίας
στις αγορές της
ΕΕ δεν έχει ακόμη
ολοκληρωθεί και
παραμένουν σημαντικοί
φραγμοί για την
υλοποίηση των διασυνοριακών
συνδέσεων για το
φυσικό αέριο οι
οποίες θα συνέβαλαν
στην ενίσχυση της
διαφοροποίησης
των πηγών εφοδιασμού.
(20)
Η ανεπαρκώς
ανεπτυγμένη βασική
υποδομή μεταφορών
εξακολουθεί να
αποτελεί τροχοπέδη
για την ανάπτυξη
στη Ρουμανία. Η μεγάλη
ανάπτυξη του στόλου
οχημάτων και η χαμηλή
ποιότητα οδικών
υποδομών συνιστούν
εμπόδιο για τις
επιχειρήσεις και
την οικονομία. Η
κακή συντήρηση
του σιδηροδρομικού
δικτύου έχει επηρεάσει
την ασφάλεια και
την αξιοπιστία.
Οι εμπορευματικές
μεταφορές στις
εσωτερικές πλωτές
οδούς εξακολουθούν
να είναι πολύ κατώτερες
των υφιστάμενων
δυνατοτήτων, ιδίως
στον Δούναβη. Η αναποτελεσματικότητα
και η αδιαφανής
διακυβέρνηση των
κρατικών επιχειρήσεων
στον τομέα των μεταφορών
εμποδίζουν την
ανάπτυξη των υποδομών
δικτύων.
(21)
Στο πλαίσιο
του Ευρωπαϊκού
Εξαμήνου, η Επιτροπή
προέβη σε συνολική
ανάλυση της οικονομικής
πολιτικής της Ρουμανίας.
Εξέτασε το πρόγραμμα
σύγκλισης, καθώς
και το εθνικό πρόγραμμα
μεταρρυθμίσεων.
Έλαβε υπόψη όχι
μόνο τη χρησιμότητά
τους για την άσκηση
διατηρήσιμης δημοσιονομικής
και κοινωνικοοικονομικής
πολιτικής στη Ρουμανία,
αλλά και το κατά
πόσο συνάδουν με
τους κανόνες και
τις κατευθύνσεις
της ΕΕ, δεδομένης
της ανάγκης ενδυνάμωσης
της συνολικής οικονομικής
διακυβέρνησης της
Ευρωπαϊκής Ένωσης
μέσω της συνεκτίμησης
στοιχείων σε επίπεδο
ΕΕ κατά τη διαμόρφωση
των μελλοντικών
εθνικών αποφάσεων.
Οι συστάσεις που
διατυπώνει στο
πλαίσιο του Ευρωπαϊκού
Εξαμήνου αντικατοπτρίζονται
στις συστάσεις
1 έως 8 κατωτέρω.
(22)
Βάσει της παρούσας
αξιολόγησης, το
Συμβούλιο εξέτασε
το πρόγραμμα σύγκλισης
της Ρουμανίας και
η γνώμη του[6] αντικατοπτρίζεται
ιδίως στη σύσταση
2 κατωτέρω.
ΣΥΝΙΣΤΑ
στη Ρουμανία να
αναλάβει δράση
κατά την περίοδο
2014-2015 προκειμένου:
1.           Να
εφαρμόσει το πρόγραμμα
χρηματοδοτικής
ενίσχυσης ΕΕ/ΔΝΤ
ανταποκρινόμενη
πλήρως στους όρους
πολιτικής που περιλαμβάνονται
στο μνημόνιο συμφωνίας
της 6ης Νοεμβρίου
2013 και στα μεταγενέστερα
συμπληρώματά του,
το οποίο συμπληρώνει
και στηρίζει την
εφαρμογή των εν
λόγω ειδικών ανά
χώρα συστάσεων.
2.           Να εφαρμόσει
τη δημοσιονομική
στρατηγική για
το 2014, να ενισχύσει
σημαντικά τη δημοσιονομική
προσπάθεια για
να διασφαλίσει
την επίτευξη του
μεσοπρόθεσμου στόχου
το 2015 σύμφωνα με τις
δεσμεύσεις που
αναλήφθηκαν στο
πλαίσιο του προγράμματος
στήριξης του ισοζυγίου
πληρωμών και όπως
αντικατοπτρίζεται
στο πρόγραμμα σύγκλισης
του 2014, ιδίως προσδιορίζοντας
τα υποκείμενα μέτρα
και παραμένοντας
εντός του μεσοπρόθεσμου
δημοσιονομικού
στόχου στη συνέχεια.
Να βελτιώσει την
είσπραξη φόρων
εξακολουθώντας
να εφαρμόζει μια
σφαιρική στρατηγική
φορολογικής συμμόρφωσης
και εντείνοντας
τις προσπάθειες
μείωσης της απάτης
στον τομέα του ΦΠΑ.
Να καταπολεμήσει
την αδήλωτη εργασία.
Να μειώσει τη φορολογική
επιβάρυνση στα
χαμηλά και μεσαία
εισοδήματα με δημοσιονομικά
ουδέτερο τρόπο.
Να ολοκληρώσει
τη μεταρρύθμιση
του συνταξιοδοτικού
συστήματος που
ξεκίνησε το 2010 εξισώνοντας
τα όρια ηλικίας
συνταξιοδότησης
ανδρών και γυναικών.
3.           Να εντείνει
τις μεταρρυθμίσεις
στον τομέα της υγείας,
με σκοπό την αύξηση
της αποτελεσματικότητας,
της ποιότητας και
της πρόσβασης, μεταξύ
άλλων για άτομα
που βρίσκονται
σε μειονεκτική
θέση και σε απομακρυσμένες
και απομονωμένες
κοινότητες. Να αυξήσει
τις προσπάθειες
περιορισμού των
άτυπων πληρωμών,
μεταξύ άλλων μέσω
καλής διαχείρισης
και συστημάτων
ελέγχου.
4.           Να ενισχύσει
ενεργητικά μέτρα
για την αγορά εργασίας
και την ικανότητα
του Εθνικού Οργανισμού
Απασχόλησης. Να
δώσει ιδιαίτερη
προσοχή στη δραστηριοποίηση
των μη καταχωρισμένων
νέων. Να ενισχύσει
τα μέτρα για την
προώθηση της απασχολησιμότητας
των εργαζομένων
μεγαλύτερης ηλικίας.
Να θεσπίσει, σε διαβούλευση
με τους κοινωνικούς
εταίρους, σαφείς
κατευθυντήριες
γραμμές για τον
καθορισμό του κατώτατου
μισθού με διαφάνεια,
λαμβάνοντας υπόψη
τις οικονομικές
συνθήκες και τις
συνθήκες στην αγορά
εργασίας.
5.           Να βελτιώσει
την ποιότητα και
την πρόσβαση στην
επαγγελματική εκπαίδευση
και κατάρτιση, τη
μαθητεία, την τριτοβάθμια
εκπαίδευση και
τη δια βίου μάθηση
και να τις προσαρμόσει
στην αγοράς εργασίας.
Να εξασφαλίσει
καλύτερη πρόσβαση
στην προσχολική
εκπαίδευση και
φροντίδα.
6.           Για την
άμβλυνση της φτώχειας,
να αυξήσει την αποδοτικότητα
και την αποτελεσματικότητα
των κοινωνικών
παροχών, ιδίως για
παιδιά, και να συνεχίσει
τη μεταρρύθμιση
του συστήματος
κοινωνικής πρόνοιας
ενισχύοντας τους
δεσμούς του με μέτρα
ενεργοποίησης.
Να εντείνει τις
προσπάθειες εφαρμογής
των προβλεπόμενων
μέτρων για την προώθηση
της ενσωμάτωσης
των Ρομά στην αγορά
εργασίας, να αυξήσει
τη σχολική φοίτηση
και να μειώσει την
πρόωρη εγκατάλειψη
του σχολείου μέσω
μιας συνεργατικής
προσέγγισης και
ενός ισχυρού μηχανισμού
παρακολούθησης.

7.           Να εντείνει
τις προσπάθειες
ενίσχυσης της ικανότητας
της δημόσιας διοίκησης,
ιδίως βελτιώνοντας
την αποτελεσματικότητα,
τη διαχείριση των
ανθρωπίνων πόρων,
τα εργαλεία λήψης
αποφάσεων και τον
συντονισμό μεταξύ
των διαφόρων επιπέδων
διακυβέρνησης,
καθώς και βελτιώνοντας
τη διαφάνεια, την
ακεραιότητα και
τη λογοδοσία. Να
επιταχύνει την
απορρόφηση των
κονδυλίων της ΕΕ,
να ενισχύσει τα
συστήματα διαχείρισης
και ελέγχου και
να βελτιώσει την
ικανότητα στρατηγικού
προγραμματισμού,
συμπεριλαμβανομένου
του πολυετούς δημοσιονομικού
στοιχείου. Να αντιμετωπίσει
τις ελλείψεις που
εξακολουθούν να
υπάρχουν στον τομέα
των δημοσίων συμβάσεων.
Να συνεχίσει να
βελτιώνει την ποιότητα
και την αποτελεσματικότητα
του δικαστικού
συστήματος, να καταπολεμά
τη διαφθορά σε όλα
τα επίπεδα και να
διασφαλίσει την
αποτελεσματική
εφαρμογή των δικαστικών
αποφάσεων.
8.           Να προωθήσει
τον ανταγωνισμό
και την αποτελεσματικότητα
στους κλάδους της
ενέργειας και των
μεταφορών. Να επιταχύνει
τη μεταρρύθμιση
της εταιρικής διακυβέρνησης
των κρατικών επιχειρήσεων
στους τομείς της
ενέργειας και των
μεταφορών και να
αυξήσει την αποτελεσματικότητά
τους. Να βελτιώσει
και να εξορθολογήσει
τις πολιτικές ενεργειακής
απόδοσης. Να βελτιώσει
τη διασυνοριακή
ολοκλήρωση των
ενεργειακών δικτύων
και να καταστήσει
δυνατή την αντίστροφη
ροή φυσικού αερίου
στις διασυνδέσεις
φυσικού αερίου,
αντιμετωπίζοντάς
την ως θέμα προτεραιότητας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               COM(2014) 424 final.
[3]               P7_TA(2014)0128
και P7_TA(2014)0129.
[4]               COM(2013) 800 final.
[5]               COM(2013) 790 final.
[6]               Βάσει του
άρθρου 9
παράγραφος 2
του κανονισμού
(ΕΚ) αριθ. 1466/97 του
Συμβουλίου.


title: Συσταση της Επιτροπης προς το Συμβουλιο σχετικά με την υπογραφή και την αποστολή επιστολής στην προεδρία της Κοινότητας των Ανδεων για την έναρξη «ανταλλαγής επιστολών με σκοπό την τροποποίηση της συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και της Κοινότητας των Άνδεων που υπεγράφη το 2003»

text:
Σημαντική ανακοίνωση νομικού περιεχομένου

|

52007PC0353

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 26.6.2007COM(2007)353 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟσχετικά με την υπογραφή και την αποστολή επιστολής στην προεδρία της Κοινότητας των Ανδεων για την έναρξη «ανταλλαγής επιστολών με σκοπό την τροποποίηση της συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και της Κοινότητας των Άνδεων που υπεγράφη το 2003»1. ΑΙΤΟΛΟΓΙΚΗ ΕΚΘΕΣΗ1. Στις 15 Δεκεμβρίου 2003 υπεγράφη στη Ρώμη η «συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της (Βολιβία, Κολομβία, Ισημερινός, Περού και Βενεζουέλα), αφετέρου». Μέχρι σήμερα, η συμφωνία αυτή δεν τέθηκε ακόμη σε ισχύ καθώς δεν έχει κυρωθεί από ορισμένα κράτη.2. Τον Απρίλιο του 2006, η Βενεζουέλα, η οποία ήταν μέλος της Κοινότητας των Άνδεων κατά την υπογραφή της εν λόγω συμφωνίας, δήλωσε ότι αποσύρεται από την ομάδα των χωρών των Άνδεων. Η πληροφορία αυτή επιβεβαιώθηκε επισήμως από την προεδρία της Κοινότητας των Άνδεων (επιστολή του Υπουργού Εξωτερικών της Βολιβίας της 20ής Νοεμβρίου 2006), εν συνεχεία δε και από την ίδια τη Βενεζουέλα (επιστολή του Υπουργού Εξωτερικών της Βενεζουέλας της 18ης Δεκεμβρίου 2006). Με την ίδια επιστολή η Βενεζουέλα επιβεβαίωσε την απόσυρση της υπογραφής της από την προαναφερθείσα συμφωνία πολιτικού διαλόγου και συνεργασίας του 2003.3. Βάσει των εγγράφων αυτών, οι νομικές υπηρεσίες της Επιτροπής και το Συμβουλίου κατέληξαν στο συμπέρασμα ότι η Βενεζουέλα δεν συγκαταλέγεται πλέον στα υπογράφοντα κράτη της εν λόγω συμφωνίας και ότι είναι σκόπιμη η επίσημη τροποποίηση αυτής μέσω ανταλλαγής επιστολών. Ως εκ τούτου, κατά τη συνεδρίαση της ομάδας εργασίας «Λατινική Αμερική (AMLAT)» της 20ής Φεβρουαρίου 2007, η προεδρία του Συμβουλίου κάλεσε την Επιτροπή να της υποβάλει πρόταση προς την κατεύθυνση αυτή.2. ΣΥΣΤΑΣΗΥπό το πρίσμα των ανωτέρω, η Επιτροπή συνιστά στο Συμβούλιο να υπογράψει το επισυναπτόμενο σχέδιο επιστολής και να απευθύνει την επιστολή στην προεδρία της Κοινότητας των Ανδεων με σκοπό την έναρξη «ανταλλαγής επιστολών μεταξύ της Ευρωπαϊκής Κοινότητας και της Κοινότητας των Άνδεων μέσω των οποίων θα συμφωνηθεί η απόσυρση των αναφορών στη Βενεζουέλα από το κείμενο της συμφωνίας» .ΠΑΡΑΡΤΗΜΑΣΧΕΔΙΟ ΕΠΙΣΤΟΛΗΣΓΙΑ ΤΗΝ ΕΝΑΡΞΗ ΑΝΤΑΛΛΑΓΗΣ ΕΠΙΣΤΟΛΩΝ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΗΣ ΚΟΙΝΟΤΗΤΑΣ ΤΩΝ ΑΝΔΕΩΝΣΧΕΤΙΚΑ ΜΕ ΤΗΝ ΑΠΟΧΩΡΗΣΗ ΤΗΣ ΒΕΝΕΖΟΥΕΛΑΣ ΑΠΟ ΤΗΝ ΚΟΙΝΟΤΗΤΑ ΤΩΝ ΑΝΔΕΩΝ ΚΑΙ ΑΠΟ ΤΗ ΣΥΜΦΩΝΙΑ ΠΟΛΙΤΙΚΟΥ ΔΙΑΛΟΓΟΥ ΚΑΙ ΣΥΝΕΡΓΑΣΙΑΣ Η ΟΠΟΙΑ ΥΠΕΓΡΑΦΗ ΤΟ 2003(Επιστολή προς την προεδρία της Κοινότητας των Ανδεων)Κύριε Πρόεδρε,Η Ευρωπαϊκή Επιτροπή ευχαριστεί την προεδρία της Κοινότητας των Ανδεων για την υπ' αριθ. GM-419/2006-15949 επιστολή της 20ής Νοεμβρίου 2006 την οποία της απηύθυνε σχετικά με την αποχώρηση της Βενεζουέλας από την Κοινότητα των Ανδεων. Η Ευρωπαϊκή Επιτροπή έλαβε επίσης επιστολή του Υπουργού Εξωτερικών της Βενεζουέλας με ημερομηνία 18 Δεκεμβρίου 2006 (αριθ. καταχώρισης 1652) διά της οποίας επίσης επιβεβαίωσε την αποχώρηση της χώρας του από τη συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και της Κοινότητας των Άνδεων η οποία υπεγράφη στη Ρώμη στις 15 Δεκεμβρίου 2003.Δεδομένων των υπόψη εγγράφων και των νομικών πράξεων στις οποίες αυτά παραπέμπουν (ιδίως της υπόθεσης 145-AI-2005 του Δικαστηρίου της Κοινότητας των Ανδεων), η Ευρωπαϊκή Κοινότητα θεωρεί ότι η Βενεζουέλα δεν αποτελεί πλέον συμβαλλόμενο μέρος της εν λόγω συμφωνίας πολιτικού διαλόγου και συνεργασίας η οποία υπεγράφη το 2003.Ως εκ τούτου, η Ευρωπαϊκή Κοινότητα προτείνει τη διαγραφή των αναφορών στη Βενεζουέλα οι οποίες περιλαμβάνονται στην υπόψη συμφωνία. Τούτο συνεπάγεται τις ακόλουθες τροποποιήσεις:Στη σελίδα 1 , ο τίτλος του εγγράφου:« ΣΥΜΦΩΝΙΑ ΠΟΛΙΤΙΚΟΥ ΔΙΑΛΟΓΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΡΑΤΩΝ ΜΕΛΩΝ ΤΗΣ, ΑΦΕΝΟΣ, ΚΑΙ ΤΗΣ ΚΟΙΝΟΤΗΤΑΣ ΤΩΝ ΑΝΔΕΩΝ ΚΑΙ ΤΩΝ ΧΩΡΩΝ ΜΕΛΩΝ ΤΗΣ (ΒΟΛΙΒΙΑ, ΚΟΛΟΜΒΙΑ, ΙΣΗΜΕΡΙΝΟΣ, ΠΕΡΟΥ ΚΑΙ ΒΕΝΕΖΟΥΕΛΑ), ΑΦΕΤΕΡΟΥ»τροποποιείται ως ακολούθως:« ΣΥΜΦΩΝΙΑ ΠΟΛΙΤΙΚΟΥ ΔΙΑΛΟΓΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΚΑΙ ΤΩΝ ΚΡΑΤΩΝ ΜΕΛΩΝ ΤΗΣ, ΑΦΕΝΟΣ, ΚΑΙ ΤΗΣ ΚΟΙΝΟΤΗΤΑΣ ΤΩΝ ΑΝΔΕΩΝ ΚΑΙ ΤΩΝ ΧΩΡΩΝ ΜΕΛΩΝ ΤΗΣ (ΒΟΛΙΒΙΑ, ΚΟΛΟΜΒΙΑ, ΙΣΗΜΕΡΙΝΟΣ ΚΑΙ ΠΕΡΟΥ), ΑΦΕΤΕΡΟΥ»Στη σελίδα 4, διαγράφεται η φράση « ΒΟΛΙΒΑΡΙΑΝΗ ΔΗΜΟΚΡΑΤΙΑ ΤΗΣ ΒΕΝΕΖΟΥΕΛΑΣ» .Στη σελίδα 65, το άρθρο 59 :«Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και σύμφωνα με τους όρους που καθορίζονται στη συνθήκη, και, αφετέρου, στα εδάφη της Κοινότητας των Άνδεων και των χωρών μελών της (Βολιβία, Κολομβία, Ισημερινός, Περού και Βενεζουέλα).»τροποποιείται ως ακολούθως:«Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και σύμφωνα με τους όρους που καθορίζονται στη συνθήκη, και, αφετέρου, στα εδάφη της Κοινότητας των Άνδεων και των χωρών μελών της (Βολιβία, Κολομβία, Ισημερινός και Περού).»Θα σας παρακαλούσα να επιβεβαιώσετε τη συγκατάθεση της Κοινότητας των Άνδεων για τα ανωτέρω. Σε περίπτωση θετικής απάντησης, η Ευρωπαϊκή Κοινότητα προτείνει οι εν λόγω τροποποιήσεις να πραγματοποιηθούν μέσω ανταλλαγής επιστολών.Με εκτίμηση,Υπογραφή:Η προεδρία του Συμβουλίου της Ευρωπαϊκής Ένωσης